
Eørste Forelæsning* 



Der er i Menneskenes Sind en ubetvingelig Uro, en 
dunkel ustyrlig Drift, som jager efter Frihed. Hvad er da 
Frihed? Et personligt Gode, altsaa mere end et udvortes 
Vilkaar. Dersom Frihed blot var et udvortes Vilkaar, en 
Tilstand, der kunde naaes ved at unddrage sig ydre Baand 
og Tvang, da vilde Zigeuneren være friere end Stats- 
borgeren, Markens vilde Dyr og Fuglene under Himlen 
friere end Mennesket. Men Frihed er.« væsenlig et indvortes 
Gode, Frihed er vor Individualitets Selvstændighed, vor Per- 
sonligheds Grundpræg ; Frihed er vort Adelsbrev, vort indre, 
sande, oprindelige Selv. 

Selvstændighed beroer paa Selvbestaaen, Selvbestaaen 
paa Selvbestemmen, og Selvbestemmen er Frihed: jo mere 
Selv der er i et Menneske, desto starre er Friheden; jo 
mindre og svagere Selvet er, desto mindre er Friheden. 
Frihedens Grund er Villie, thi Villien er Selvets Kjeme. 
Selvet er det Selvbestemmende, men Selvbestemmelsesevnen 
er netop Villien; Villien er fri: jo kraftigere Villie; desto 
større Frihed, jo svagere Villie, desto mindre Frihed. 

£re nu alle Mennesker oprindelig anlagte paa Frihed, 
saa er jo hermed givet, at de alle uden Undtagelse maae 
have en fri Villie. Men idet vi antage, at alle Mennesker 
have fri Villie, saa maae vi dog tilstaae, at vi langtfra alle 
besidde Villiens^ Frihed i lige Maal; Nogle have en stærk, 
Andre en svag Villie: hvoraf kan det vel komme? Er 
Villien noget Medfødt eller noget Selverhvervet eller maaskee 

en Himlens Gave, en Gave af Åanden, den evigt frie? Vi 
l[unne nu gjerne sige, at den deels er noget Medfødt, deels 
noget Selverhvervet, og dog i Et og; Alt en Himlens Gave ; 
men saa kommer det da an paa, hvorledes dette nærmere 
bliver at forstaae. 

Vor første Forudsætning er, at Villien beroer paa 
noget Medfødt. Til Villie hører naturligt Anlæg. Det 
er en Kjendsgjerning, at der fødes Individualiteter med saa 
fremtrædende Selvstændighed, at de fra Naturens Haand 
udgaae som lutter Villie Det er de fødte Herskere; Her- 
skerprægét med dets Overlegenhed er over dem, enten de 
for øvrigt befinde sig i hedere eller lavere Stilling. De, 
der saae en Napoleon i hans første Ungdom, mødte det 
samme Blik, de fine, læselige Skjæbnetræk, den samme Sluttet- 
hed og jernfaste Villie hos den unge Elev fra Brienne som 
siden hos den store Keiser. Andre derimod komme til Verden 
med saa svage Selvstændighedsanlæg og forraade en saa 
paafaldende Villieløshed, at de synes bestemte til at gaae 
i Ledebaand hele Livet igjennem. Selv om de fødes i 
Purpur og, saa at sige, med et Scepter i Haanden, er 
VilUessvagheden dog saa stor, at de aldrig selv formaae 
enten at fatte eller fastholde nogen afgjørende Beslut- 
ning. De leve under et bestandigt Formynderskab: Yndlinge, 
Tjenere, Eaadgivere maae paatage sig at ville i deres Sted, 
og de paatage sig det gjerne. 

Istedenfor at gaae ud fra Grundsætningen om alle 
Menneskers lige Adkomst til Frihedens Goder, skulde man 
fra dette Synspunkt fristes -^il at troe, at' Naturen havde 
reist et uoverstigeligt Grændsesfcjel mellem Fribaarne og 
Ufribaarne, havde forud bestemt Nogle til Selvstændighed, 
Andre til Afhængighed, Nogle til Herrer» Andre til Slaver. 
Vi tør imidlertid, hvad det Medfødte angaaer, ikke oversee, 
at det ingenlunde forholder sig med Villiesevnen som med 
andre Sjæleevner f. Ex. Hukommelsen. Naar En siger: jeg 
har engang havt en meget tro Hukommelse, men desværre 
næsten tabt den i en stor Sygdom, saa beklage vi ham, 
og vor Beklagelse er uden Forbehold. Vil Nogen derimod 



træde frem og sige : jeg har engang havt en meget kraftig 
Villie, men ulykkeligviis mistet den i en Feber, saa beklage 
vi ham vel ogsaa, men dog med et eget Forbehold. — Man 
kan miste Synet uden at miste Hareisen, man kan til en 
vis Grad tabe Hukommelsen uden at tabe Forstanden: 
men vi kjende ingen Sygdom, hvori et Menneske kan. tabe 
Villien, og for Resten gjenvinde sin Helsen. 

Den, der forsikkrer, at han har alle Sjæleevner ube- 
skaarne paa Villien nær, som desværre gik tabt i en Kold- 
feber, kan ikke være rigtig i Hovedet. Et besynderligt 
Menneske! Han har Kundskaber, Dannelse, brillant Hu- 
kommelse og som det synes ogsaa god Forstand, kan tale 
med om mange Ting, Videnskab, Politik, Konst, Handels- 
affairer, uden at man mærker Noget ; kun naar han kom- 
mer paa det ene Punkt, det Punkt om Villien og Kold- 
feberen, bliver han sær. Sligt kan hændes, naar vi tænke 
paa Sindssygdomme. En ældre Kone, som i sin Familie 
altid havde været anseet for sund og karsk, kom pludselig 
til den Overbeviisning, at hun ikke kunde spise. Havde 
hun da ingen Appetit? Jo. Var hun bange for at blive 
forgivet? Nei. Hvad var der da i Veien? Ak, det var 
en haard Skjæbne. Hun havde længe anet det; men nu 
var det. pludselig gaaet op for hende; hun var nemlig 
ikke som andre Mennesker forsynet med indvendige Or- 
ganer, og hvad kunde det saa nytte, at hun spiste. Hun var, 
forsikkrede hun, huul indeni, ganske huul, huul som en 
Tromme, og saa græd hun. Paa lignende Maade kan et 
Menneske falde paa den Fixidee, at han har tabt sin Villie, 
eller slet ikke er blevet begavet med Villie, at der i hans 
Indre er noget Huult, inderst inde et tomt Rum, et lille 
markt Hul, just der, hvor Villien skulde sidde. 

Det er en Fixidee; men idet vi føle os overbeviste 
om, at det maa være en Fixidee, gjøre vi et Fremskridt i 
Erkjendelse. Vi indsee nemlig, at Villien, trods det Med- 
fødte i Evnen, er anderledes afhængig af os selv end hvil- 
kensomhelst anden Evne. Jeg faaer ikke en stærk Hukom- 
melse, fordi jeg vil, eller en frugtbar Forstand, fordi jeg 

1* 



Til, eller en dyb Følelse eller en rig Indbildningskraft, 
fordi jeg vil; slige Fortrin beroe paa Naturbegavelse/ 
og herom gjælder det, at Ingen kan lægge en Ålen til si^ 
Væxt. Med Villien er det en anden Sag ; Villie faaer jeg 
kun, idet jeg vil, ene og alene, fordi jeg vil. Et Menne- 
ske kan have nok saa store Gaver og rige Evner: dersom 
han ikke vil, saa faaer han ingen Villie. Den, der vil 
halvt, faaer en halv Villie ; men den, der kraftig vil, faaer 
en kraftig Villie. Villien er fra dette Synspunkt sin egen 
Aarsag: ved at ville frembringe vi Villie. Villien er altsaa 
vor egen Frembringelse, en Frembringelsej hvorunder Selvet, 
det Villende i os, frembringer sig selv. Det kan gives os at 
ville, men Villien kan ikke gives os, vi maae erhverve den 
selv: Villien er noget Selverhvervet. 

Hvorfor have saa ikke alle Mennesker en lige stærk 
og kraftig Villie? Det maa, ifelge den .sidst opstillede 
Synsmaade, være deres egen Skyld. Og dog har ogsaa 
denne Synsmaade sin Misviisning. Her melder sig En med 
en Indvending, lad os høre ham. Han siger: Dersom Villie 
alene beroede paa det at ville, saa vilde min Villie, det 
være sagt uden al Beskedenhed, være en af de største og 
stærkeste i Samtiden. Thi Villiens Selverhvervelse, Villie 
frembragt ved Villie, en sig bestandig forøgende og forstær- 
kende Selvbestemmen, en mægtig, stor og kraftig Villie er 
netop det Ideal, jeg har sværmet for fra min Ungdom af. 
Men jeg er, just paa Grund af min Iver, kommet tilkort 
med Idealet. Ikke har jeg hengivet mig til den sværmeriske 
Indbildning, at et Menneske kan i det Udvortes Alt, hvad 
han vil, at Villien kan flytte Bjerge. Jeg har holdt mig 
til de mig forundte Evner ; men netop i det Indvortes har 
jeg seet den gabende Kløft mellem at ville og at kunne. 
For at kunne bestemme Villien som min egen, maatte jeg 
begynde med en omhyggelig og nøiagtig Udskillen af det, 
som var mit, fra det, som ikke var mit. Men da jeg 
havde udskilt Alt, som ikke var mit, hvormeget beholdt 
jeg saa tilbage? Kun det at ville, den indre Bestemmen, 
Villiestanken, den rene Villen, et Skyggevæsen uden Kraft. 



Kun forsaavidt jeg er mig min Villie tydelig bevidst, tør 
jeg kalde den min, og kun forsaavidt jeg tør kalde den 
min, kan jeg selv bestemme den. Hvad der er mig ube- 
vidst, er ikke mit; Ingen kan bestemme, hvad han ikke 
kjender. Det eneste i Villien, jeg er mig bevidst, er det, 
at jeg vil. Med. denne Bevidsthed kan jeg sidde hele Dage 
og ville og ville uden at udrette det Allermindste. I 
samme øieblik jeg forsøger at foretage mig Noget, indløber 
der strax en Mængde ueensartede Biomstændigheder, som 
jeg ikke gjennemskuer, og hvorover jeg ikke er Herre. Jeg 
kan sidde ved et rigtbedækket Bord, hungrig og tørstig: 
dersom jeg ikke gjorde Åndet end ville, saa sultede jeg 
ihjel, og det var dog netop det, som jeg ikke vilde. Nu 
sige Menneskene rigtignok, at Sligt er Spidsfindighed. »Ræk 
Haanden ud og tag for dig; med andre Ord: brug dine 
Kræfter, saa sulter du ikke ihjel«. Men jeg har en Mis- 
tanke om, at Menneskene i slige Ting ikke altid vide, 
hvad de selv sige. »Brug dine Kræfter!" det er jo netop 
min Gaade. Er det Kræfternes Brug, der beroer paa Villien, 
«ller er det ikke snarere Villiens Brug, der beroer paa 
Kræfterne? Naar vi vilkaarlig bevæge Arm og Haand, da 
forekommer det os vel, at det er vor bevidste Villie, der 
gjør det; men at det ikke er saaledes, kan den rin- 
geste Eftertanke lære os. Villien bevæger Nerverne, Ner- 
verne Musklerne, og Musklerne Armen, uden at vi paa 
nogen Maade ere istand til at blive os bevidste, hvorledes 
det egenlig ^aaer til. Kun Saameget vide vi, at det ikke 
er det i vor Villie, vi tør kalde vort Eget, som formaaer 
at udrette Sligt. Bliver Armen lam, slgæres Bevægener- 
verne over, saa kan den Paagjældende ville saa kraftig, 
han vil: Armen bevæger sig ikke. 

Dersom Kræfternes Brug ubetinget beroede paa vor 
Villie, da maatte vor Villie jo selv have Kræfterne i sin 
Magt. At erhverve sig VilUe ved kraftig at ville, vilde da 
bogstavelig være det Samme som at frembringe de legem- 
lige Kræfter, hvortil Villien trænger. Man maatte da ved 
selverhvervet Villie kunne overvinde Sygdom og frembringe 



Sundhed; men at dette er umuligt, tilstaaer Enhver. Det 
er en Kjendsgjerning, at visse Muskler og Muskelbevægelser 
ere ViUien underlagte; men at det ingenlunde er Villien, 
vor bevidste, selverhvervede Villie, som fra Begyndelsen 
af har gjort sig til Herre over Musklerne, er indlysende- 
At ville forklare Organernes Brug af Vanen er tankeløst. 
Vane kommer ved Gjentagelse; Villien, hedder det, gjen- 
tager Brugen af Organerne saalænge, indtil den tilsidst 
bliver Herre over Bevægelserne. Saa forklarer man Kræf- 
ternes Brug ved at sige: Brugen gjentager sig; en maa- 
delig Forklaring, naar der netop sparges om Brugens Mu- 
lighed. Det er jo, som vilde man forklare et Mirakel ved 
at sige: Miraklet gjentager sig. 

Den Sygdom, man kalder St. Veits Dands, giver 
ieinefaldende Exempler paa Misforhold mellem Villien og 
Bevægelserne. Lemmerne bevæge sig uden at adspørge 
Villien. — I Talens Strøm synes det, som om Ordene i 
deres Forbindelse ligefrem bleve styrede af vor bevidste 
Villie, og dog er det ikke altid let at finde just det Ord, 
man søger. I Tilfælde af Hjernesvækkelse kan Skils- 
missen mellem det, den Syge egenlig vilde sige, og det 
han virkelig siger, endog væi-e saa stor, at han £ Ex. 
siger Ejøkken, naar han mener Brød, og Skuffe, naar han 
mener Penge. Villien sigter paa det Rette, men de be- 
vægende Kræfter unddrage sig den rette Brug. 

Det er med Villien som med en Herre, der ud- 
retter Alt ved Tienere, og desaarsag maa bære Ansvaret 
for Alt, hvad Tj^i^^rne gjøre. Er det noget Godt, saa 
roser man, ikke Tjenerne, men Herren, thi det var jo ham, 
der vilde det; er det noget Ondt, saa dadler man, ikke 
Tjenerne, men Herren, •'thi det var jo ham, der vilde det. 
Dette er altsammen i sin Orden, saalænge Tjenerne ere, 
som villieløse Slaver, punktlig lydige. Men begynde de 
at gaae paa deres egen Haand og blive ulydige eller dog 
kun halvt lydige, saa kan Herren ikke længer tage Skylden 
paa sig. Og dog har en Herre i Reglen større Hævd 
over sine Tjenere, end Villien over sine Kræfter. Det 



8taaer i Herrens Magt at give en ulydig Tj®^®^' Afsked 
og antage en ny Tjener; men det staaer ikke i Villiens 
Magt at give de gamle ulydige Nerver Afsked og antage 
nye i deres Sted. 

Brug dine Kræfter! det er som vilde en Aladdin 
sige: gnid paa Lampen! Yilliens Brug af Kræfterne er 
vel. ikke eventyrlig, thi den er bunden til Lovene; men i 
sin sidste Grund er den desuagtet lige saa uforklarlig som 
Aandens Komme, naar Lampen gnides. .Villien vil, og 
Kræfterne røre sig; der gnides paa Lampen, og Aanden 
kommer: det første Phænomen er gaadefuldt som det 
sidste. 

Vi have her betragtet to indbyrdes modsatte Fore- 
stillingsmaader, af hvilke den første udelukkende gjør 
Villien til noget Medfødt, medens den sidste ligesaa 
udelukkende gjør den til noget Selverhvervet. At de 
begge ende i det Urimelige, kommer af, at de begge, hver 
paa sin Maade, forvexie Villien selv med dens Betingelser. 
Det Medfødte er endnu ikke Villie ; det er kun Villiesanlæg, 
og forsaavidt en Betingelse. Det Selverhvervede er ikke 
Villiens Grund ; Selverhvervelsen forudsætter netop det, som 
skal erhverves. For at frembringe Villie, maa man ville, men 
for at kunne ville, maa man jo allerede have Villie, for 
kraftig at ville, maa man have en kraftig Villie. Den, 
som slet ingen Villie har at begynde med, kan ikke ville, 
og den, som ikke forud har en kraftig Villie, kan ikke 
ville kraftig. Saa sees da heYaf, at den Selverhvervelse, 
hvorunder Villien bliver til og voxer, ikke kan være Villiens 
inderste Grund og første Aarsag, men kun en Be- 
tingelse. 

Nu kunde man fristes til at slaae de to Betingelser 
sammen og sige: -Villien er deels noget Medfødt, deels 
noget Erhvervet; ved at tage det Medfødte og det Er- 
hvervede under Eet, faae vi baade Villiens Selvbestemmen 
og dens Grund, altsaa: den hele Villie. Det er en Umu- 
lighed; de to Betingelser ere altfor ueensartede til, at de 
saadan uden videre skulde lade sig sammensmelte. Der 

er i Villiens Væsen Noget, der beroer paa Naturen, og 
Noget, der beroer paa os. Men det, der beroer paa Na- 
turen, kan umulig beroe paa os; thi, hvis saa var, maatte 
vi jo sige, at det Hele beroer paa os. Omvendt kan det, 
som beroer paa os, da heller ikke siges at beroe paa Na- 
turen; thi, hvis saa var, maatte jo det Hele komme til 
at beroe paa Naturen. Nei, det, som skal kunne forene 
de to ueensartede Betingelser, maa nødvendig være et 
tredie Haiere, en Villiesmagt, som paa en Gang er i Na- 
turen og dog over Naturen, i os og dog over os: denne 
Villiesmagt er Aanden. 

Idet vor frie Villie opfattes som en Aandens Gave, bliver 
den i allerhaieste Forstand en Opgave, og Opgavens Løs- 
ning religiøs. Men netop ved det Religiøse begynde Van- 
skelighederne forfra, thi her begynde Mistydningerne for Alvor. 

Uet Religiøse har mange Fjender. Fromme Mænd 
klage bitterlig over Nutidens Ugudelighed og tiltagende 
Vantro ; de have vel Grund dertil, naar de vende Blikket udad 
og see det stadig voxende Tal af udvortes Fjender. Men 
Fjenden er i det Indvortes! »Ja«, svare de, »vor Arve- 
i^ende er indvortes, det er Djævelen, Antichristen, Dyret 
med de mange Horn, hvis Tegn vi snart feae at see - i 
det Udvortes«. Men Fjenden er i det Indvortes, i det Re- 
ligiøse selv, en Hær af snigende Misforstaaelser. De første 
farlige Fjender, et troende Sind har at værge sig imod, 
ere Misfostre af dets egen opulmende Indbildning. Slige 
Misfostre vise sig under mange Forklædninger; de melde 
sig ikke altid med Sjæleangst, lyssky Forsagthed og Tvivl, de 
melde sig ligesaa ofte med svullen Tro, falsk Sikkerhed 
og en vis tykblodig Selvtillid, som hindrer Aandens 
Udvikling. De, som ville bygge paa Religionens bellige 
Grund, maae bære sig ad som Israeliterne, da de byggede 
paa det andet Tempel, den Helligdom, som i Tidens Fylde 
skulde modtage Verdens Frelser; de byggede med Værget 
i Haanden. Kun er Forskjellen den, at Fjenderne af hiint 
udvortes Tempel vare udvortes; men Fjenderne af Aandens 
Helligdom ere væsenlig indvortes. 



Ogsaa Refiexioner ere farlige, naar Forstanden, me- 
dens den endnu er usikker over Villielivets Forudsætninger, 
begynder at raisonnere. Her er En, som klager, at han 
trods al sin Eftertanke ikke er istand til at komme paa 
det Rene med, hvorledes det i Troen egenlig forholder sig 
med Åanden og Villien. Jeg hører jo nok, siger han, en 
heel Deel salvelsesfulde Forsikkringer om, at det er Gud 
den Helligaand, der gjenføder Mennesket, skaber i os et 
nyt Menneske, et nyt Sind, en ny Villie o. s. v. Naar 
der tales saadan i al Almindelighed derom, især naar der 
tales i Pathos, faaer jeg en Fornemmelse, som- om jeg ogsaa 
forstod det, at sige: i al Almindelighed. Men naar jeg 
saa gaaer i mig selv og ret forsøger at gjøre mig Rede for, 
hvorledes det da egenlig forholder sig med Aand og Villie, 
saa løber det rundt for mig. De Opvakte tilraabe mig: 
»Du skal ikke gruble, men troe; naar Du bare vil træ, saa 
gaaer det som afsig selv !« Jeg vil gjerne troe, men hvormed 
skal jeg praktisk begynde, fra hvem skal Begyndelsen ud- 
gaae, fra Aanden eller mig selv? Er det mig, der skal 
gjøre det ferste Skridt, saa nødes jeg da til at begynde 
med den Villie, jeg har; men den Villie, jeg har, er jo 
netop den gamle Villie, en Villie, som ikke duer, en Villie 
udenfor Aanden, altsaa en aandløs Villie. Hvorledes kan 
et Menneske komme til Aanden ved Hjælp af en aandløs 
Villie? Saa hedder det: »Du skal bede om Aanden!« Men 
saalænge jeg endnu ikke har faaet Aanden, er jo min Bøn 
aandløs ! Det kan altsaa ikke være mig, der skal begynde ; 
det maa være Aanden. Staaer det nu fast, at Begyndelsen 
udgaaer, ikke fra mig, men fra Aanden: saa har jeg intet 
Andet at gjøre end at sidde stille hen og vente paa Aan- 
den. Skal jeg da blive Kvæker? Man svarer mig: „Du 
har jo Aanden, saa sandt Du er døbt. Det kommer alene 
an paa Dig selv, om Du vil ihukomme din Daabspagt og 
lade Aanden virke.« — Lade Aanden virke! Men saa 
er her jo dog Noget, der udelukkende beroer paa mig, 
ikke paa Aanden. Hvad vil det sige, at ihukomme sin 
Daabspagt? Det kan dog umulig være en blot og bar 

Hukommelsessag ; her maa være Noget, som udtrykkelig 
beroer paa Sind og Villie, mit eget Sipd, min egen 
Villie. For at Åanden » skal kunne virke i mig, maa 
jeg altsaa, som ovenfor sagt, ved min, endnu aand- 
låse, Villie hjælpe den til at ^irke. Saa griber man 
da til den sidste Forklaring og siger: »Du skal ikke 
belure Aanden, ikke formaste Dig til at ville forstaae, hvor- 
ledes den virker. Den virker i det Sigulte som en ny Na- 
tur ; Du skal erfare dens Virksomhed som en Kjendsgjerning. 
Du kan erfare, at Planten voxer, men ikke gjennemskue 
Naturens Hemmelighed og begribe, hvorledes. Det nye Liv 
er en ny Plante, det voxer en stille Væxt: vi voxe, vi 
groe, det er en Kjendsgjerning.« 

Saa føres der da megen opbyggelig Tale om Livets aande- 
lige Væxt, hvorledes det groer, selv naar vi sove. Jeg kan 
desværre ikke faae øie paa Kjendsgjerningen. Bygget groer 
og Havren groer; det groer i den Frugtsommelige, og 
Barnet fødes og voxer til Mand, og der vaagner i Manden 
en Drift, som Barnet ikke kjendte ; det er Kjendsgjerninger. 
Men med Livets Væxt i de Troende er det en egen Sag. 
Jeg har i mange Aar hørt dem sige, at det groer i dem, 
at de bestandig voxe ; jeg , har taget dem paa Ordet og 
saa nøiagtig som muligt taget Maal af dem, for dog til- 
sidst at opbygges ved Kjendsgjerningen; men hvad har jeg 
erfaret ? I det Udvortes har jeg vel kunnet see, at ogsaa 
de Troende forandre sig med Aarene, at Nogle af dem 
blive, om ikke altid høiere, saa dog ikke sjældent endeel 
førere ; men hvad Charakteerudvikling angaaer, har jeg ikke 
været istand til at opdage nogen Fremgang. Det fore- 
kommer mig, at Gjennemsnittet staaer akkurat ved det 
samme Maal iaar som for ti, ja for tyve Aar siden: skik- 
kelige Mennesker, som — paa Talemaaderne nær — have en 
paafaldende Lighed med andre^kikkelige Mennesker. Det med 
Væxten maa da være en stor Hemmelighed. Min Hem- 
melighed er, at det ikke vil groe i mig. Jeg fik ogsaa i 
sin Tid en Opvækkelse og haabede, at det skulde groe; 

men desværre, det groer ikke: jeg er som Grantræet, der 
engang havde været Juletræ, — sat i Væxten. 

Denne Frave paa tilraisonnerede Misforstaaelser inde- 
holder en kraftig Faamindelse om, at Fjenden er i det 
Indvortes. 

Hvad sigter saa alt dette til? En Fortsaaelse af, 
hvad Villie er. Vi begyndte med at antage Villien for 
noget Medfødt; men Antagelsen farte til det Urimelige. 
Vi fortsatte med at opfatte Villien som noget Selverhvervet, 
men Opfattelsen førte til det Urimelige. Vi endte med at 
henføre Villien til Aanden; men idet Opgaven blev reli- 
giøs, kom Misfors^aaelserne. Saa skulde dette da indlede 
et Forsøg paa at eftervise Villiens Udspring og klare Be- 
tingelserne for en kraftig Villie. 



Ånden Forelæsning. 



Efter en gammel Inddeling siges Mennesket at bestaae 
af tre Hoveddele: Legeme, Sjæl og Aand. Denne Tre- 
deling maa dog ikke forstaaes, som om Mennnesket var 
sammensat af tre Stykker, og det Hele fremkommet ved, 
at Sjælen var sat ind i Legemet, og Aanden ind i Sjælen, 
at det Ydre skulde omgive det Indre som den ene Æske 
kan omgive den anden. Dersom det Indre kun var ind- 
æsket i det Ydre, vilde jo Eenheden mangle, den organiske 
Eenhed, der gjør os til levende Væsener. 

Et af de stærkeste Vidnesbyrd for, at det menneskelige 
Legeme, trods Mangfoldigheden og Forskjelligheden af dets 
Dele, ikke er, hvad man kalder en Maskine, et sammen- 
stykket Hele, men besjæles af Liv og Selveenhed, er Følelsen 
af Smerte. Der kan være Smerte i de forskjelligste Dele 
af Legemet, men Smerten som -Smerte vedkommer egenlig 
ikke Delene for sig, ikke engang Nerverne; det er Sjælen, 
der føler. Den, der, for at holde os til Hverdagserfaringer, 
har f. Ex. Tandpine, siger ikke: det maa Tænderne om, det 
er en Dro i Nerverne, som ikke vedkommer mig; nei, han 
maa bekjende, at det vedkpmmer ham, at det er ham selv, 
der maa føle Smerten, den Smerte, som er i Tænderne. 

Var Mennesket et saadant sammenstykket Hele, at 
hver Deel havde sit eget Liv og sin egen Følelse for sig, 
da maatte det være det fuldt bevidste Selv let at under- 
kaste sit Legeme Operationer; men for at underkaste sig 

smertelige Operationer og dog, saavidt muligt, unddrage sig 
Smerten, bliver man jo nuomstunder chloroformeret. Ved 
denne Selvbedøvelse skeer det, at Legemets enkelte Dele^ 
de enkelte Organer, blive som Stykker, der lide hvert 
for sig. 

Følelsen, Selvfornemmelsen især, voxer, udvikles, for- 
fines med Civilisationen; men det seer næsten ud, som om 
Villieskraften tog af. Da Mucius Scævola stak sin Haand 
i Ilden og lod den brænde, medens han talede til Forsenna, 
da var han ganske vist ikke chloroformeret. Vel seer det 
ud, som var hans Haand kun et Stykke Legeme for sig, 
som kom det ikke ham ved, men var alene Haandens Sag, 
hvorvidt den kunde taale Uden eller ikke; og dog var det 
ingen Udstykning. Han følte, hvad der foregik, han følte 
Smerten ; men der var i hans Selv et Noget, som var 
stærkere end Følelsen, hævet over Smerten, det var hans 
besluttede Villie. Mucius Scævola var en Mand med kraftig 
Villie. Er det saa maaskee kun Manden, der i Forhold til 
Smerten kan have en saadan kraftig, heroisk Villie? Nei! 
ogsaa Kvinden. Historien yeed at tale derom i Nordboernes 
Liv og i Romernes. Da Mrc. Brutus, Cassius og Casca 
havde sammensvoret sig for at m;pde Cæsar og frelse Repu- 
bliken, bar Brutus tungt paa Hemmeligheden og turde ikke 
betroe den til sin Hustru : hun var jo dog kun en Kvinde. 
Porcia anede, hvad der foregik, men for at gjøre sig værdig 
til en Indvielse og vise, at hun, en Kvinde, kunde staae ved 
Mandens Side selv i et Rædslernes Oieblik, gav hun sig 

et dybt og smerteligt Stik i Foden. Saa traadte hun frem,. 

let og med sikkre Fjed, skjøndt Smerten brændte, og nu 

turde Brutus betroe hende Alt. Porcia var en Kvinde med 

Villie, en stor og fast og kraftig Villie. 

Det er da klart af Villien saavel som af Følelsen, at 

vort menneskelige Væsen ikke er et sammenstykket Hele^ 

men en Livseenhed, en sig bestemmende Selveenhed, en 

Følelses- og Villieseenhed, et Jeg. 

Den sunde Sands har paa sin Viis hævet sig over 

Sammenstykningen ved at løfte Mennesket op over Trede- 

Ungens tre Dele; hvert Menneske kalder sig et Jeg og siger: 
Jeg har et Legeme, jeg har en Sjæl, jeg har Aand. 

Her indtræder nu et besynderligt Forhold naellem: 
at have og at være. Hvad vor Besiddelse af udvortes 
Ting angaaer, falder det unaturligt at gjere det, vi have, 
til Eet med det, vi ere. Fordi En har en Herregaard, 
siger han dog ikke: jeg er, hvad jeg har, en Herregaard, 
saalidt som den, der har en Stok, vil sige: jeg er en Stok. 
Kigtignok skal det i Amerika i nogle Kredse være Skik, at 
Værten præsenterer to Herrer i Selskabet for hinanden kort 
kategorisk som: to Millioner Dollars! — fire Millioner! men, 
ihvorvel en saadan Talbestemmelse har den Fordeel, at den 
exact angiver Inclinations vinklen for det forskjellige Nik, hvor- 
med de To bjør komme hinanden imade : saa kan det dog ikke 
negtes, at en saa ligefrem Sammensmeltning af det at have 
med det at være maa forekomme os noget vel materialistisk. 

Anderledes, naar Talen er om vort Væsens Bestanddele 
og vore væsenlige Egenskaber. I denne Sammenhæng kan 
det at have paa forskjellig Maade falde sammen med det 
at være. Vi have et Legeme, vi ere Legemer,' vort Væsen 
er legemligt; vi have en Sjæl, vi ere Sjæle, vort Væsen er 
sjæleligt; vi have Aand, vi ere Aander, vort Væsen er 
aandeligt. I denne Sammensmeltning af, hvad vi have og 
hvad vi ere, fastholde vi vort Væsens Eenhed Vort Selv, 
vort Jeg, det Jeg, vi have, og det Jeg. vi ere, er fi^ første 
Spire af legemligt-sjæleligt-aandeligt. Der er i Mennesket 
kun een Natur ; men denne Natur har tre Hovedsider, og 
den hele Natur er igjen i enhver af sine Hovedsider. Der 
er i vor Grundnatur tre Naturer: en sandselig, svarende 
til Legemligheden og den Side af Sjælen, som gaaer ind 
under Sandsning og sandselige Tilskyndelser; en fornuftig, 
svarende til det Ulegemlige, altsaa til den Side af Sjælen, 
som gaaer op i Ideeanskuelser og Tænkning af det Almene; 
en aandelig, svarende til det oprindelige . Selv i evig Fri- 
hed, til Aanden. 

Denne Tredeling er afgjørende for Villien og dens 
Betingelser, thi heraf følger, at ogsaa Villien er tredeelt. 

Vore mange Bryderier med Friheden, alle vore Anstrengelser 
med at &ae os selv i vor Magt og arbeide os op til Selv- 
stændighed hidrøre fra, at vi oprindelig have tre Villier: 
en Driftvillie, svarende til vor sandselige Natur* og det 
i Villien Medfødte, en Fornuft villie, svarende til vor 
Erkjendelse af de almeengyldige Verdenslove og det i VilUen 
Selverhvervede, og endelig en Aandsvillie, en Villie, som, 
naar den forstaaer sig selv og erkjender sit Udspring, 
har sin Selvstændighed i ubetinget Afhængighed af Aanden 
selv, og veed sig bevæget af Guds Villie. 

Der er altsaa tre Trin, hvorpaa Mennesket kan staae 
med sin tresidige Villie ; men det er klart, at vi maae staae 
enten paa det første eller paa det andet eller paa det 
tredie af disse Trin, naar vi skulle have en udeelt, fast og 
kraftig Villie. 

Naturmennesket, hvorved vi ikke blot forstaae 
Mennesket som det- er i raa, naturlig Tilstand, men det 
til sin medfodte Naturgrund umiddelbart bundne Menneske, 
staaer paa det første Trin. Det er med sin individuelle 
Begavelse, sin Fornuft og Genialitet som af een Støbning. 
Naturmennesket har, uden Hensyn til, hvorvidt dets Civili- 
sering er naaet, kun een herskende Villie, een Grundvillie, 
og det er Drift villien. Heltelivet i det gamle Norden 
og det hos Grækerne blomstrende Kulturliv lærer os, hvad 
dette vil sige. 

Fornuft mennesket, hvorved vi udelukkende tænke 
paa Saadanne, hvis Villie bevæges af det for Tanken Nød- 
vendige og i sin væsenlige Nødvendighed Almeengyldige, 
staaer paa det andet Trin. Tænkeren, den Vise, der kun 
vil, hvad han maa ville, har i sin Overeensstemmelse med 
sig selv een Villie, een Grundvillie og det er: Fornuft- 
villien. Oldtidens store Charakterer, en Sokrates, Stoikerne 
o. FL, afgive Exempler. 

Aandsmennesket, i Forbilledet selv det eneste 
sande Menneske, Frihedens Aabenbarer, der vil frigjøre Alle, 
staaer udelukkende paa det tredie Trin. Her er i Villies- 
eenhed to Villier, en guddommelig og en fuldstændig 

menneskelig'; men de to Villier ere ikke udstykkede, ikke 
splidagtige; den guddommelige er menneskelig og den 
menneskelige guddommelig; begges Eenhed er en absolafc 
personlig Villieseenhed, det er Aands vil lien. 

Men vi, det nittende Aarhundredes Børn, Natur-, Kultttr- 
og Aåndsmennesker af mange Kuld, hvor staae na 
egenlig vi? Ikke paa noget enkelt af de tre Trin; vi staae 
paa alle Trin, alle mulige Mellemtrin. Det kommer af, at 
vi ere saa alsidige. At staae paa eet Trin, at blive staaende 
og staae fast, er jo eensidigt, og Eensidighed er den Udyd, 
man af alle mest maa frygte. Saa ere vi da alsidige, det 
vil sige: vi have Noget af en Driftvillie, Noget af en For- 
nuftvillie og Lidt af en Aandsvillie i forskjellig Blanding. 
Denne vor Alsidighed bevirker, at Villielivet trods al dets 
Børighed gaaer noget trangt. Vi maae tjene ikke blot to, 
men tre Herrer; thi enhver af de tre Villier i os er en 
Stormagt, og Stormagter ere altid herskesyge. Kan Ingen 
af dem blive Overherre, saa vække de Splid ; de ville svække 
os, udstykke vort Væsen og dele os, som Stormagterne i 
sin Tid deelte Polen. 

Vi skulle i det Følgende betragte hvert af de tre 
Villiestrin for sig, og begynde da med Driftvillie n. 

Mennesket har Drifter ligesom Dyret, men derfor er 
Mennesket ikke et Dyr, og de menneskelige Drifter ikke 
dyriske. Man bør ikke ringeagte Drifterne, de høre nød- 
vendig med til vor Menneskenatur; kun naar en menne- 
skelig Drift begynder at blive dyrisk, har Mennesket Grund 
til at blive bange for sig selv. Særkjendet paa den menne- 
skelige Drift er, at det Sandselige kan optage det Ideelle, 
gaae ind under det Fornuftige og suge Kræfter af det Aande- 
lige. Driften kan omfatte det Laveste og det Høieste; der 
gives en Drift til sandselig I^ydelse, men der gives ogsaa 
en Drift til Guds Rige. 

Driften er Villiens frugtbare S^ød, det Hylster og 
Svøb, hvoraf den vikler sig ud. Derfor virker Driftvillien 
med en saa forunderlig primitiv Naturkraft. Villien kan 
ikke gribe uden at gribes af Noget, ikke bevæge sig med 

Kraft uden inderlig og stærkt at være bevæget af 
Noget. Det som fra Begyndelsen af driver og bevæger, 
fordi dets Gjenstand fylder Villien, den naturlige Yillens 
indre Drivende, er Driften. 

Driftvillien kan tilegne sig det Fornuftige og fyldes 
af Ideer, men derfor bliver den ikke Fornuftvillie; den 
bliver kun en fornuftig Driftvillie. Den kan have 
Salighedens Længsler, tilegne sig Frihedens Forjættelser, ja 
selv den dybe Kjærligheds aandige Væsen, og dog bliver 
den aldrig Aandsvillie; den er og bliver en aandelig Drift- 
villie. Man tænke paa Forholdet mellem Mand og Kvinde, 
mellem Moder og Barn, og man vil erkjende, at det Sand- 
selige kan forklares i det Ideelle, det Aandige, paa Drift- 
livets Grundlag. Lidenskaberne kunne være paa een Gang 
baade sandselige og ideelle. Digterne prise Kjærligheden, 
og vi ere dem taknemmelige. Men Kjærlighed er jo en 
Villie, og -dog kalder man den ogsaa en Lidenskab. Big- 
tigt! Hos Eros er Villien Lidenskab, og Lidenskaben Villie; 
saaledes maae det være : det er DriftviUié. De der paastaae, 
at denne Driftvillie i sin tilslorede Grund er dyrisk, bag- 
vaske Eros og haane det Menneskelige. Julie har Villie 
til Bomeo, hendes Villie er Lidenskab; men denne Lidenskab 
er som en aandig Livsluft det heiere Element, hvori hun 
voxer; dens Blus og Flamme er Lyset, hvori hun staaer 
som forklaret. 

Hvor stort Driftvilliens Omfang er, kan sees, naar den 
anvendes paa Bestemmelsen af Folk og Mængde. Hvor 
er Folket? I Mængden. Hvor er saa Mængden? I Folket. 
Og dog er Mængden endnu ikke Folket, og Folket mere 
end Mængden, skjøndt begge Bestemmelser falde indenfor 
Driftvillien. Vi have et storstilet Exempel i det gamle 
Testamente. Da Moses var hos Jehova paa Bjerget, slog 
Folket sig løs, blev en Hob, blev Mængde. Denne i Liden- 
skab bevægede Mængde fordrede af Aaron, at han skulde 
gjere dem Guder, som kunde fere dem an og »gaae for 
deres Aasyn.« Det var DriftviUié, Guder af Guld, Guld- 
guder, det var noget anderledes Virkeligt og Nærværende 

R. Nielsen: Om Villien. 2 

end hiin Usynlige deroppe i Skyerne. Mængden fordrede 
det; den var høirastet, thi den havde en Villie. Aaron 
fandt, at det var én kraftig Villie; saa forvexlede han 
Folket med Mængden og støbte Guldkalven. Da Moses 
kom, og Aaron saae hans Aasyn, blev han angst og bad: 
»ikke blusse min Herres Vrede op; du kjender Folket, at 
det hælder til det Onde.w Da viste det sig, hvad Aands- 
, villie er. Moses stillede sig for Leirens Port og bød: »hvo 
som hører Jehova til, han komme til mig!» Moses satte 
Livet ind, thi Hoben var rasende. Men da Kommando- 
stemmen lød, den myflflig bydeAde, fik Hoben andre Tanker, 
en anden Villie : Mængden blev igjen et Folk. ' Fik Folket 
saa med Eet en Aandsvillie ? Nei ! kun Moses havde Aands- 
villie; men Folket fik ved ham en Villie, som af uvilkaarUg 
Drift maatte bøie sig for Aand ; det var en aandelig Drift- 
villie, og høiere Villie faaer Folket aldrig som Folk. 

Gaae vi ind pa^, de særskilte Former, saa er enhver 
aandig Stræben, der oprindelig beroer paa særlig Begavelse, 
Talent, Geni, at henføre under Driftvillien; Genivillie er 
Driftvillie. 

Det er et dybt og sandt og rørende Træk i Øhlen- 
schlægers Correggio, at den stakkels Antonio, hvis Mod 
Mikkel Angelos haarde, uretfærdige Dom har knuust, gaaer 
i Rette med sig selv og trøster sig med sin Konstner- 
samvittighed, idet han siger: »Gud veed, jeg gjorde det ei 
for at glimre. Jeg malede, som Bien danner Celler, som 
Fuglen bygger i et Træ sin Rede,» altsaa af indre Trang, 
af Konstnerdrift ; det er Driftvillie. 

Gjælder det om praktisk udadgaaende Virksomhed, om 
historiske Bedrifter, hvilken Betydning have da ikke Drift- 
tilskyndelser og Lidenskaber! Vi see det paa Heltene, en 
Kreds af store Skikkelser, som alle staae under Driftvillien. 
Hvormeget Fornuftigt, hvormange Ideer og Tanker har 
Villien ikke her formaaet at tilegne sig; og dog er det, 
naar vi see nærmere til, ikke Foruuftvillie, endnu mindre 
Aandsvillie, men en af Ideer beaandet, af Lidenskaber gjen- 
nemglødet Driftvillie, vi have for os. Det er en aandig 

Naturkraft, en ubetvingelig Attraa, der driver Helten frem; 
han vil, fordi han maa ville. Skule Jarl i »Kongsæmnerne» 
kan ikke opgive sin Kamp mod Hakon, ikke- fraskrive sig 
Tlironen og gjøre Forlig; og hvorfor ikke? Det er hans 
Væsens Trang imod; de store Kongetanker sige nei. • 

Det er et eget, opløftende Syn at betragte de mange 
høist forskjellige Phænomener, som Driftvillien i hver Tids- 
alder, hos hvert Kjøn og i enhver Retning kan afsætte; 
de ere som Meteorer, de glimre; men jo mere de glimre, 
desto lettere ville de briste. Driftvilliens Individer ere med 
al deres Villiekraft ikke frie, men naturbundne: de ere i dunkle* 
Magters Vold. Vel fare de ikke frem i Blinde, thi hvis de 
blindthen følge Lidenskabernes Indskydelser, blive excentriske, 
altfor kometagtige, saa tabe vi Interessen for dem. Men 
selv, n^ar de ville holde sig i Ideens Spor inden visse 
Grændser, er deres Vei den farligste af alle. De have 
Eeisning, Opsving, Bevægelse og Fart; men Grundlaget 
gynger, og Bevægelsen er som en Dands over Afgrunden. 
De kunne faae Magt over Andre, men Ingen iblandt dem 
alle kan i strengere Forstand faae sig selv i sin Magt. 

Det ligger i Driftvillien, at den bevæges af Noget, 
hvorover den ikke selv raader. 

Som nu i det Erotiske. Forelskelse, siger man, er 
Noget, der kommer paa Folk, uden at de egenlig vide, 
hvorfra og hvorfor. Det er ikke blot Ungdommen der er 
udsat; ingen Alder* er ganske sikker: halvgamle Mænd især, 
naar det kommer paa dem, blive i Beglen stærkt medtagne. 
Men hvad der saadan kommer af sig selv, kan jo gaae 
over igjen af sig selv; det er Driftvilliens Luner, Ingen 
kan gjøre for det. Især viser sig det Usikkre, naar to 
modstridende Følelser eller to Lidenskaber taarne sig mod hin- 
anden, ligesom to Bølger, og der opstaaer en Brænding. 
Den Faagjældende er som i Havsnød; han raader jo ikke 
for, hvilken. Bølge der skal blive den høieste eller med andre 
Ord, hvilken af de to Villier der i ham skal blive den 
stærkeste.' Sættes den erotiske Villie f. Ex. mod Konstner- 
villien*, saa har man en slgøn Fortælling om en ridderlig 

Elsker, som brændte sin Harpe for at frelse sin Elskede fra 
at døe i Kulden. Men Forholdet kan let vendes om ; thi 
mangen poetisk Elsker har ladet sin Elskede fryse ihjel, og 
conserveret Harpen. Ingen er ansvarlig, den Troløse saa 
lidt som den Trofaste; Ingen kan kaldes til Regnskab, da 
jo Alt kommer an paa den stærkere Balge. Der er en 
Romance af Schak Stafifeld, »Tilbagekomst« ; den handler 
om en maurisk Kriger, som vender hjem fra Tagos Bred 
med »Kampens Støv i sine Lokker og dens Blod ved sine 
Fjed;« han kalder paa sin Ellskede: Selindaja! Men hun 
gjør Omsvøb; han maa nævne, hvad han vil. Grotten, 
Mandeltræet, Gitteret; der er bestandig Noget i Veien, Alt 
ér blevet anderledes. Tilsidst udbryder han i ædel Harme : 
»Ha, Troløse, mens jeg sanked disse femten Hædersar, uden 
Blu Du til en Anden Tro og Hjerte givet har;» men hun 
svarer ham koldblodig som den, der har en god Samvittighed : 
»Hjertet har jeg ei bortgivet, Allah høre mine Ord! Almo- 
jalif har det taget, og hvad kunde jeg derfor ? » 

At Heltene med al deres Villiesstyrke i Grunden ere 
lige saa usikkre paa sig selv som Elskerne, — forudsat, at 
deres Villie kun er en Driftvillie — kan let bevises. Under- 
søger man, hvad det egenlig er, som i en Heltecharakteer 
med saa mange Planer, under saa mange Svingninger og 
Krydsninger af ydre Omstændigheder, holder det Hele sammen 
og grundfæster Eenheden, da vil man ved nærmere Eftersyn 
finde, iat det ingenlunde er en selvmægtig Villie, men en 
eller anden gjennemgaaende, herskende Lidenskab. En saa- 
dan Lidenskab kommer ikke altid tilsyne paa den brusende 
Overflade, den holder sig helst under Bølgerne og arbeider 
stille i Dybet. Men at det ikke er Helten selv, men Li- 
denskaben, der er den egenlige Herre,' bliver iøinefaldende, 
naar Omstændighederne føie det saa, at der i Sindet vækkes 
en ny og mægtig Lidenskab, saa at Dybet røres og "de 
to Modstandere komme i Strid med hinanden. I et saa- 
dant Tilfælde kan den Stærke pludselig blive svag, faae 
Anfald af Vanvid, og Charakteren ligesom gaae i Stykker. 
Fra den gamle Historie blot et eneste Exempel: Marcus 

Antonius. I Triumviratet mellem Octavian, Antonius og 
Lepidus, — til Hævn over Cæsars Mordere, kunde Antonias, 
hvad Begavelse og Feltherretalent angik, vistnok i alle 
Maader maalé sig med Octavian. Ikke desto mindre bukkede 
han under, da det siden kom til Fjendskab imellem dem. 
Hvorfor? Den almindelige Forklaring er, at Antonius gav 
sig til Priis for udsvævende Lidenskaber, medens Octavian 
under Kampens Forvirring forstod den Konst at beherske 
sig, beregne hvert Skridt paa Sømmelighedens Vei, og holde 
Togaens Folder sluttede. Man vilde imidlertid tage meget 
feil, om man antog, at Octavian var en Mand, der kun 
fulgte Fornuftens Bud, medens Antonius lod sig lede af 
blinde Indskydelser. Sandheden er, at begge staae under 
Driftvillien. Charakterernes Forskjel er væsenUg at bestemme 
ved Forholdet mellem deres Lidenskaber. Octavian, den 
siden saa lykkelige Keiser August, havde den Lykke: kun 
at være behersket af een Lidenskab, en Lidenskab, der hos 
ham var stærk nok til at tvinge og kue de avrige. Octa- 
vians Sundhed var, at han kun havde een Syge — Herske- 
sygen. Antonius derimod havde det Uheld at blive betagen 
af to Lidenskaber, befængt med en dobbelt Syge, Herskesyge 
og Elskovssyge. Han kom til Ægypten, saae Cleopatra, og 
— hvad kunde han derfor? — hun erobrede ham, gjorde 
ham til silf Bytte. Saa blev Slaget ved Actium afgjørende. 
Antonius flygtede, fordi Cleopatra flygtede — til Ægypten, 
og da hun, den Troløse, holdt sig skjult og lod udsprede 
det Eygte, at hun var død, tog Antonius sig selv af Dage. 
Helten faldt, et ulykkeligt Ofler for en lige saa trofast som 
utilregnelig Kjærlighed. 

Efter sin Natur er Driftvillien den samme, enten den 
yttrer sig i Hverdagslivets smaa Forhold eller* den gjør 
Udslag i store Verdensbegivenheder; men naar vi ville 
gjennemskue dens Væsen, er det bedst, for Tydeligheds 
Skyld, at see den i store Træk. Det viser sig da, at 
Styrkens Hemmelighed er Svaghed, at Selvstændigheden er 
uselvstændig, at den opbrusende Frihed bukker under for 
Nødvendigheden. Driftvilliens Helte og Heltinder gaae 

freidigt ombord paa Begivenhedernes Stram; det tager sig 
prægtig ud at see dem i Opseiling: hvert Fartai gaaer for 
fulde Seil, thi Lidenskaberne fylde Seilene. Men her er 
farlige Grunde, Compasset har uberegnelig Misviisning, Drift- 
villien er som en beruset Styrmand, og Nødankeret mangler* 
Saa lide de Skibbrud, de strande pap. Skjæbnens Klipper. 
Mod Drifternes, Tilbaielighedernes, Lidenskabernes urolige 
Element staae Tilværelsens Skranker, de strenge Verdenslove, 
Virkelighedens faste Mure; det er Skjæbnens Magt, — 
saa ender det tragisk. At en Enkelt, lykkelig som Octa- 
vian, undgaaer Skibbrudet, er kun en Skuffelse, et Phæ- 
nomen, der kun vedkommer det Ydre; i Sagen selv ere de 
alle under Skjæbnep. 

Det er Brydningen naellem det Urolige og det Faste, 
mellem det Driftagtige og det Fornuftige, hvori Selvet låses 
op og gaaer tilgrunde. Naar den ydre Modstand hidser 
Lidenskaben, naar den indre Syden og Kogen tager til, og 
Brændingen stiger, da har Dybet sine egne Tanker, det 
tænker paa Undergang; de store Skibe, de stolte Seilere 
slaaes til Vrag, Driftvilliens Kræfter splittes. Driftvillien er 
altsaa ikke den frie ViHie; skal Villien blive fri, maa den 
forvandles, hæves op paa et nyt Trin og undergives Lovene. 
Vi skulle i det Følgende see et Forsøg. 



Tredie Eoretøsning. 



Det er en Forvandling, der foregaaer med Villien, 
idet den hæver sig fra sit første, naturlige Trin op paa 
sit næste og høiere, og bliver fra DriftvilKe til Fornuft- 
villie. At denne Overgang er mere end en Forandring, 
at den, væsenlig seet, beroer paa en Forvandling, maa 
udtrykkelig fremhæves. 

Driftvillien kan, som i vort Foregaaende er viist, 
klares, ændres, idealiseres, kan fra at være en sandselig 
blind Villie blive til en seende Villie, en Villie med Tanker, 
Ideer, Planer, det er en Fremgang til det Bedre, en For- 
ædling, en stor Forandring, men det er endnu ingen For- 
vandling. Det inderste Bevægende er Drift og bliver 
Drift, det Hele falder indenfor ufrie, dunkle Naturtilskyn- 
delsers Omraade. Saalænge Driften raader, er Lidenskaben 
den egenlige Kraftmaaler; der gives ikke blot opblussende, 
hidsige, hæftig udfarende Lidenskaber, der gives ogsaa 
sindige, tause Lidenskaber, rugende, drømmende, ulmende 
Lidenskaber. Men indenfor den hele Kreds af umiddel-^ 
bare Naturtilskyndelser, de være lavere eller høiere, hidsige 
eller sindige, gjælder det: jo større Lidenskab, desto stærkere 
Villie, Lidenskabens Styrke er Betingelsen for Villiens 
Kraft. 

Først idet Villien gaaer over fra at være for- 
nuftig Driftvillie til at bliye, hvad vi i egenlig For- 

stand maa kalde Fornuftvillie , skeer Forvandlingen. Alt 
bliver fra Grunden af anderiedes. Drifterne udryddes ikke, 
men Magtea tages fra dem, de tæmmes; de naturlige 
Tilskyndelser træde i Fornuftens Tjeneste, og maae for- 
pligte sig til ubetinget Lydighed. Nye Bevæggrunde, en 
heel Besætning af nye Motiver, komme til Roret; det er, 
bogstavelig talt, et nyt Dynasti, der bestiger Thronen. I 
Driftens Sted træder Indsigten; ikke dunkle Rørelser, men 
klare Tanker, ikke gjøglende Haabs tillokkende Billeder, 
men Erkjendelse af det Almeengyldige, fast Overbeviisning 
om det i og for sig Sande og Rette er det, som fra nu 
af skal bevæge Villien. Her spørges ikke om Lyst og 
Ulyst, ikke om Tilbøieligheder, mep om Pligt og Ret, thi 
Pligt og Ret ere personlige Udtryk for uafviselige Love. 
Her er i denne Anskuelse en Høihed, som imponerer ; en 
kjølig Helligdom, en Kuppel med evige Stjerner hvælver 
sig over det Timelige. Menne&ket fatter sin væsenlige 
Bestemmelse ' og faaer Agtelse for sig selv. Men i det 
Tiltrækkende er der tillige noget Frastødende, Noget, som 
kan opvække Gysen. For at gjøre Villien fri, maa Fornuften 
begynde med at overskjære de Baand, som binde den til 
Drifternes moderlige Rod; hvert Nerverør, hver Trevl og 
Traad fra Moderstammen maa sønderrives. Skal Fornuften 
raade, saa maa den raade i Et og Alt. En saadan Selv- 
hersker gaaer ikke paa Accord med Hjertets Røielser, vil 
ikke parlamentere med lunefulde Tilbøieligheder, ikke er- 
kjende noget Følelsens Veto: Fornuften er en Souverain 
med absolut Monarchie. 

Det vil heraf forstades, at det ikke er Handlingens 
Udvortes, hvorpaa det væsenlig kommer an, men dens 
Indvortes. En Handling, der udspringer af en fornuftig 
DriftviUie,* kan i sit Ydre have en paafaldende Lighed 
med en Handling, der er udsprunget af reen Fornuftvillie: 
Forskj ellen ligger i det indre Bevægende. Det er, naar 
der tales om historiske Personer, ofte vanskeligt at afsige 
en sikker Dom. En Agamemnon offrer sin Datter, en 
Junius Brutus »slagter sine Sønner paa Borgerfrihedens 

Alter»): hvad er det nu egenlig for Handlinger? De, som 
strax ere ved Haanden med deres: »blinde Fanatikere, 
Umennesker, unaturlige Fædre!« forraade just ikke nogen 
dyb Indsigt enten i Driftvilliens eller i Fornuftvilliens 
Væsen; thi det er vist, at der gives Optrin, Collisioner, 
forfærddige Sammenstød af modstridende Fordringer, hvor- 
under den kolde Fornuft kan tyrannisere det naturlige 
Hjertes Følelser fuldt saa- stærkt som en i Lidenskab 
glødende Driftvillie. 

De anførte Handlinger kunne, naar de sees paa Af- 
stand, og betragtes i og for sig, være Fornufthandlinger, 
thi det er jo Fornuftens Bud, at alt dét Individuelle skal 
oflfres for det Almene. Ja, de kunne være det. Men 
see vi nærmere til, saa staaer hverken Agamemnon eller 
Brutus paa den rene Fornufts Standpunkt; de ere begge 
optagne af endelige, om end paa Samfundets Almene 
sigtende, Formaal: deres Villie er en potenseret Driftvillie. 
Paa de endelige Formaals Omraade skal Fornuften vel 
regulere Driften, men for Resten skaane den, saa at den 
inden visse Grændser faaer Lov til at være sig selv i al 
Naturlighed. Fra dette Synspunkt falder der en mørk 
Skygge over de store Skikkelser, Agamemnon og Brutus ; 
thi Faderhjertet har lige saa fuldt sin ubestridelige Ret, 
som Samfundets Almene har Krav paa Kongen og Stats- 
manden. P Driftvilliens Navn fordre vi, og med Føie, 
at Fornuften skal være menneskelig, og dens strenge Bud 
lade sig forlige med Humanitet. Det fordrede Grækerne 
— dog Spartanerne fraregnede — ogsaa; men ikke Ro- 
merne. 

Den mærkelige Forskjel, der, i det Hele taget, er 
mellem det græske og det romerske Sind, mellem Grækernes 
livsvarme, geniale Driftvillie, og den kolde, men følge- 
strenge Romervillie, er kjendelig selv af de tilfældig valgte 
Exempler. Det Haarde, Oprørende i Agamemnons Offer- 
handling har det græske Sagn paa eiendommelig Maade 
vidst at formilde og forsone med skjøn Humanitet. Ar- 
temis, den fortørnede Gudinde, kommer Menneskefølelsen 

til Hjælp, hun fordrer sit Oflfer, men hun frelser det ogsaa; 
hun frelser Iphigenia, fører hende bort til Tauris og 
kaarer hende til sin Præstinde. Indtrykket af den gud- 
dommelige Mildhed borttager det Oprørende og virker som 
et Idealitetens Bad, hvori den naturlige Følelse luttres. 
Anderledes med det romerske Optrin. Vistnok havde 
Brutus's Sønner forbrudt sig imod Republikken, forsaavidt 
de hørte til de unge Sammensvorne, der vilde gjenindføre 
Kongedømmet, og Brutus, »>Fædrelandsbefrieren», kuride ikke 
uden Selvmodsigelse stemme for deres Benaadning. Men 
Maaden, hvorpaa Henrettelsen bliver skildret, den forste- 
nende Kulde, hvormed Faderen, uden engang at vende 
sit Ansigt bort, seer Sønnernes Hoved falde, er oprørende 
for al Humanitet, et Symbol paa Romervilliens Foragt for 
naturlig, menneskelig Følelse. 

Denne hjerteløse Haardhed, denne ubøielige, al natur- 
lig Følelse kvælende Følgestrenghed kan let imponere Be- 
tragteren, forvirre hans Dom og forlede ham til at ansee 
Romervillien ikke blot for mere fornuftig end Grækervillien, 
men endog for en reen og stor og ophøiet Fornuftvillie, 
en mønsterværdig, systematisk gjennemført Statsmands- 
villie. Det er en Indbildning. Ganske vist er Romer- 
villien anderledes systematisk conseqvent end Grækervillien, 
og derfor ogsaa stærkere. Den græske Villie i sin for- 
aarsfriske Ungdommelighed har Kræfter, store, geniale 
Naturkræfter; men Romervillien er mere end en Udstraa- 
ling af Kræfter, den er en egen Kræfternes Eenhed, en 
Magt, en verdenserobrende, folkeopslugende Magtvillie. At 
denne Magtvillie, langt fra at være, hvad vi i egenlig For- 
stand maa kalde Fornuftvillie, men en aandløs-aandig Natur- 
villie, en ulvegraadig, umættelig Driftvillie, som, naar den 
har fortæret Alt, maa ende med at fortære sig selv, trænger 
i denne Sammenhæng ikke til Beviis: Historien fører 
Beviset. 

Det moderne Begreb om Fornuft og Fornuftvillie er 
endnu ikke klarere, i praktisk Forstand neppe saa klart, 
som det var hos Oldtidens Vise. Vi fordre Fornuft og 

vi fordre Humanitet; men Spørgsmaalet er, om disse to 
Fordringer virkelig lade sig forene, saa sandt Fornuften, 
vel at mærke, skal være vort Et og Alt, den eneste^ 
heieste styrende Magt i vor humane Verden. 

Vi fordre, at Fornuften skal beherske os og dog 
skaane vort Hjertes Tilbaieligheder; vi mehe, at det vel 
lader sig gjere, da vore ædle Tilbmeligheder jo i Grunden 
vidne om fornuftige Anlæg og altsaa maae være villige til 
at gaae ind under Fornuftvilliens ubetingede Herredømme: 
det turde dog være en Feiltagelse. Vi fordre af Fornuften, 
at den ikke blot skal være streng, men ogsaa billig, skal 
tage Hensyn til vore Skrøbeligheder, kort: opdrage os 
som en streng, men kjærlig Fader opdrager sine Børn. 
Men Lignelsen halter. Fornuften er ingen Igærlig Fader, 
men en ubøielig Hersker, kold, uforanderlig som de evige . 
'Love. Naar Faderen revser sin lille Dreng, saa gjør den 
Lille Omvendelse, lover Bod og Bedring: »vil være artig, 
vil være» sød!« Saa gaaer Uveiret over og det kommer 
til en Forsoning, skjøndt Faderen veed, at den angerfulde 
Synder lige saa let kan glemme Løftet, som han glemmer 
det snertende Biis. Men saaledes kan Fornuften ikke 
behandle os Myndige, kan umulig paa een Gang baade 
rise og tilgive os Fornuftige. Vi fordre, at Fornuften 
skal respectere vor Individualitet, skal vise Imødekommen, 
være en følelig, human og medgjørlig Fornuft: paa disse 
constitutionelle Betingelser skal den faae Lov at regjere. 
Men paa disse Betingelser vil Fornuften ifke indlade sig. 
Og hvorfor ikke? Fordi den ikke kan det uden at mod- 
sige sig selv og blive ufornuftig. 

Er Fornuften da despotisk, inhuman og grusom? 
Ingenlunde. Det være langt fra os at ville nedsætte For- 
nuften, tal^ilde om den og forsøge at sætte en Plet paa 
dens rene, opheiede Charakteer. Vi ville tvertimod lade 
Fornuften selv komme til Orde. Den siger til Mennesket: 
Du har at vælge. Vil Du blive staaende paa Driftvilliens 
Standpunkt, velan! Jeg skal tjene Dig med Alt, hvad 
jeg kan, med Raad og Formaning, Dnderviisning og Op- 

lysning i enhver Henseende. Men saa maa Du vide, at 
jeg kun er Din Tjener, ikke Din Herre. Du kan falge 
mine Baad, om Du saa behager, og Du kan forkaste dem 
om Du vil: jeg indestaaer ikke for Følgerne. Blive dine 
Følelser splidagtige, gjøre dine Lidenskaber Oprør, kommer 
^t Sind i Kog og der dannes en Malstrøm, som sager 
Dig til sig og maler Dig ned i en Afgrund, det bliver 
Din egen Sag: jeg er uden Ansvar. Vil Du derimod ud- 
fries af din naturbundne Tilstand og løftes op paa Selv- 
stændighedens Trin, saa maae vi vende Forholdet om; 
saa bliver det mig, der skal byde, og Dig, der skal lyde, 
saa er jeg ikke din Tjener, men ubetinget din Herre: 
vælg nu! Det kan man da ikke kalde inhumant; det er, 
som mig synes, ret fornuftig talt af Fornuften. 

Det Eneste, man kan befrygte, er at Fornuften, naar 
den bliver saa enevældig, vil glemme at benytte sig af 
den skjønne kongelige Eet, man kalder Benaadningsret. 
Og saaledes er det. Fornuften er blandt alle absolute 
Herskere den Eneste, som ikke kjender til Benaadningsret. 
Fornuften er det selvløse Almene, hvis Væsen og Indhold 
gaaer op i Lovenes Sammenhæng. Fornuftvillien er Selvets 
egen Villie, forsaavidt det tænkende Selv alene vil, at Nød- 
vendighedslovene opfyldes. Frigjørelsen bestaaer i, at Selvet 
vil, hvad det af Overbeviisning maa ville: opløse sig selv 
i det Almene og Selvløse. 

Paa Driftvilliens Trin befinder Individet sig vel, naar 
dets individuel!« Krav, de være materielle eller ideelle, til- 
fredsstilles ; derfor er Sundhed et Gode, Sygdom et Onde, 
Kigdom et Gode, Fattigdom et Onde o. s v. Paa den 
Art Tilfredsstillelse kan Fornuftvillien ikke indlade sig. 
Alle baade indvortes og udvortes, baade usandselige og 
sandselige Goder, forsaavidt de blot tjene til at mætte 
den umiddelbare Individualitet, ere af underordnet Be- 
tydning. Man behøver just ikke at foragte dem; men 
de underligge Tilfældighed, betinges af Lykke, og maae 
desaarsag henregnes til det i sig^ selv Ligegyldige. Den 
Vise er hævet over Lykkens Omskiftelser; han haaber Intet, 

thi han frygter Intet: det er det gamle stoiske Ideal, og 
dette Fornuftideal er endnu det eneste conseqvente. Den 
Vise er sig selv nokj han vil, hvad Skjæbnen vil, hans 
Liv er en Skjæbnens Aabenbarelse : saa er han stærk som 
Skjæbnen, klippefast, urokkelig som Skjæbnen. 

Betragte vi nu dette Fornuftideal — og der gives 
intet andet — noget noiere, saa viser det sig, at den Cha- 
rakterens lovpriste Overeensstemmelse med sig selv, hvoraf 
der i Oldtid og Nutid er gjort saameget Væsen, oploser 
sig i Modsigelse paa Modsigelse, og at disse Modsigelser 
ingenlunde ligge i den evige Fornuft, men i Menneskenes 
egen Misforstaaelse af, hvad Fornuften er, og hvortil den 
skal bruges. 

Det er da for det Farste let at indsee, at det op- 
stillede Ideal ikke kan virkeliggjeres. De hoittravende 
Talemaader, at den Vise er sig selv nok, er lykkelig selv 
i en gloende Ovn, er Konge, Præst, Spaamand og Digter, 
maae tages for hvad de ere — Talemaader. Siger man: 
et saadant Ideal stilles op som et Maal, hvortil der i det 
Uendelige stræbes; det naaes kun i uendelig Tilnærmelse: 
da er det ikke vanskeligt at overbevise sig om, at Til- 
nærmelsen indeholder en Modsigelse. Saalænge nemlig 
alt det, den naturlige Individualitet maa betragte som. 
væsenlige Goder: Sundhed, Begavelse, Rigdom, Anseelse^ 
Magt, Indflydelse o. s. v. endnu ikke er nedsat til at være 
noget aldeles Ligegyldigt, altsaa saalænge det indre Be- 
v8Bgende endnu vedbliver at være en umiddelbar Drifts 
saalænge vedbliver Mennesket at staae under Driftvillien. 
Der kan paa dette Trin saa lidt være Tale om en Til- 
nærmelse til det rene Fornuftideal, som der ved at reise 
Jorden rundt kan være Tale om en Tilnærmelse til Maanen. 
Gjøres der Alvor af, at den bevidste Fornuft skal ved alle 
Handlinger være det indre Bevægende, saa at Ingen tor 
attraae Noget, • med mindre Fornuften byder det, Ingen 
hungre eller tjørste, elske eller hade uden ifalge Fornuftens 
udtrykkelige Befaling, saa begynder det Umenneskelige* 

Men et i sit inderste Væsen umenneskeligt Maal kan ikke 
være et Ideal for Mennesker. 

Modsigelsen kommer tilsyne i alle virkelige Handlinger. 
At de timelige Goder uden Undtagelse ere ligegyldige, vil 
med andre Ord sige, at alle endelige Formaal ere lige- 
gyldige. Den Vise maa kunne finde sig tilrette i alle 
Stillinger, være virksom under alle Forhold. Fornuftvillien 
maa virke, dens kraftige Væsen er Virken. Den Vise kan 
f. Ex. være Feltherre. Saa leverer han . da et Slag. 
Hvorfor? For at vinde det! Ja, det mener en Daare, 
et Individ, der endnu befinder sig under Driftvillien. Nei, 
den Vise leverer Slaget for .Fornuftens Skyld, ene og alene 
for-Fornuftens Skyld. Om han vinder ^Uer taber, kommer 
derfra med Ære eller med Skam, er ham ligegyldigt, 
ganske og aldeles ligegyldigt. Men naar alle udvortes 
øiemed ere ligegyldige, saa maae de tilsvarende Handlinger 
jo ogsaa være ligegyldige. Hvorfor vil da den Vise ned- 
lade sig til at handle? 

Den Vise virker ag handler, ikke for andre Menneskers 
Skyld, ikke for Folkets, ikke for Statens Skyld, men alene 
for sin egen Skyld, at han i sin Væren og Virken kan 
vide sig i Overeensstemmelse med sig selv og Fornuften. 
Heraf følger, at hans Maalestok for Dyd og Last maa 
blive en anden end den, der justeres for det borgerlige 
Samfund. Da nemlig enhver udvortes Handling i sig selv 
er ligegyldig, maa Handlingens Beskaffenhed, dens Værd 
eller Uværd, udelukkende beroe paa Charakterens Over- 
eensstemmelse med sig selv hos den Handlende. Den 
Vise kan i Medfør af sin Selvovereensstemmelsesfordring 
være befejet til at begaae Handlinger, der i Menneskenes 
Øjne see ud som Forbrydelser; han. kan røve, myrde, 
stjæle, lyve. Altsammen i Conseqvents af den rene Fornuft. 
I slige Henseender er Intet forbudt, undtagen det Umulige. 

Men, indvender man, naar det rene Fornuftmenneske 
kan blive et saadant Uhyre, hvorledes kunne da Charak- 
terer saa ædle og ophøiede som en Sokrates, en Epiktet, 
en Marcus Aurelius, regnes iblandt Fornuftmennesker? 

Vi svare : De staae paa Fornuftvilliens Trin, forsaavidt det 
indre Bestemmende ikke er en umiddelbar og dunkel Drift, 
men en i Tanken klaret Sandhed. Men ved en ethisk 
Selvskuffelse have de gjort Fornuften til noget Mere end 
den er, til et aandigt Selwæsen, en villende Guddom; de 
have af deres eget rige Indre lagt Noget, ind i Fornuften, 
som umuligt kan udledes af dens Væsen. Det er Cha- ' 
rakterer med en dæmrende, religiøs Baggrund : den person- 
lige Forudsætning er: at Selvet er evigt. En saadan 
Forudsætning er vel ikke i Strid med Fornuften, men — 
det maa atter og atter indskærpes — den kan ikke be- 
grundes af Fornuften, ikke afledes af det rene Fornuft- 
begreb. Fornuftbegrebet, fastholdt for sig, er Begrebet 
af det selvløse Almene: Fornuftgrunde ere Nødvendigheds- 
grunde, ikke Frihedsgrunde. 

Den Frihedsbestemmelse, som kan udledes af den 
rene Fornuft, er saa selvmodsigende som muligt. Den 
Vise har en Villie, thi han har et Selv. Saa begynder 
han da med at luttre dette Selv, gyde det i Fornuftens 
Smeltedigel for at befrie det fra Slagger og urene Ind- 
blandinger. Han samler sig og tager fat med en Villies- 
. kraft, en Energie, som var dette Selv bestemt for en heel 
Evighed. Men netop her naaer Modsigelsen sit Høieste; 
den culminerer, saa at sige, i Fornuftens Zenith. Thi 
Selvet, seet i dette Lys, er ikke evigt; det er forgængeligt 
som Tingene i Naturen. Det existerende Selv er in- 
dividuelt, og det Individuelle løses op og forgaaer: kun 
Fornuften er evig, evig som Lovene. Naar den Vise har 
spillet sin Bolle paa Verdénstheatret , ligegyldigt, om^det 
er Tiggerens, Skrædderens eller Keiserens Rolle, og seer, at 
Bollen er ude, saa træder han af. Han behøver ikke at 
vente paa naturlig Afløsning, han kan afløse sig selv, han 
kan med Frihed slukke sit Lys og gaae bort: at give sig 
selv Døden er Udtrykket for den høieste Skjæbnevillie, den 
Villiesbestemmelse, hvori Selvet selv løser sig op, den 
formelle Friheds sidste Fornufthandling. 

Men naar Menneskets Selv er forgængeligt som Alt i 

Verden, og det Forgængelige er et Ligegyldigt, saa er det 
dog vel heraf indlysende, at ogsaa Selvet er et Ligegyldigt, 
dets Selvstændighed og Overeensstemmelse med sig selv 
i Grunden et Ligegyldigt: og dog var det jo netop for 
Selvets og Selvstændighedens Skyld — altsaa for et Lige- 
gyldigt ! — at der i^ sidste Instants skulde leves, virkes 
og handles. Dette er den rene Fornuftvillies i Et og Alt 
gjennemførte Conseqvents. 

Den moderne Bevidsthed indrømmer, at de ægte 
Stoikere have indviklet sig i Modsigelse, men maa, natur- 
ligviis! give dem Ret i at det ethiske Fornuftideal er det 
eneste Sande. Sagen er, at hine gamle Tænkere vare 
eensidige. Deres Verdensanskuelse var kold og gold: Til- 
værelsens Indhold, Livstræets frodige Væxt, dets grenede 
Stamme, det legende Lys, Individualitetens yppige Skud 
med Lov og Blomster i Dtfft og Farve, alt dette savnes; 
alt dette blev overseet, thi de gamle Tænkere vare, som 
sagt, eensidige. Men de nye Tænkere ere alsidige, de 
tage Alting med, det Mindste med det Største, og oversee 
Intet. Hvorledes bære de sig ad? Det synes indviklet 
og gaaer dog ligefrem: man gjøre Ufrisk væk Natur til 
Fornuft, og Livsindholdet — det Concrete — kommer af 
sig selv. Fornuften er naturlig i Følelser, Drifter og Li- 
denskaber; Naturen er fornuftig i Tanker, Ideer og Love. 
Fornuftens Krav er Naturens Eet: Fornuften i Kjød og 
Blod, Naturens Gjenindsættelse i sin Eet, er det sande 
Fremtidsideal, den dybere Mening i »Kjødets Evangelium«). 

Saavidt kunde de Gamle ikke naae, dertil var deres 
Enfold^hed endnu for stor. Vel begyndte ogsaa de med 
en almindelig Eenhed af Fornuft og Natur: at leve over- 
eensstemmende med Fornuften var hos -dem at leve over- . 
eensstemmende med Naturen. Men dette gjaldt kun i al 
Almindelighed; saasnart de kom ind paa det Enkelte, ind- 
traadte Spliden. At gjore det Timelige evigt og det Evige 
Timeligt, det Ligegyldige Væsenligt og det Væg^nlige lige- 
gyldigt, er en Opgave , hvis Løsning overgik de gamle 

Tænkeres Kræfter, og maa desaarsag være forbeholdt de 
nye Tænkere. 

Fornuftens Herredømme og Kjadets Evangelium! 
Tør vi nu ogsaa give os hen til det lyse Haab, at en saa 
kolossal Modsigelse virkelig vil blive løst? Istedenfor at 
gaae fremad, gaae vi jo tilbage; istedenfor at hæve os 
op paa Fornuftvilliens høiere Trin, synke vi umærkelig 
ned under Driftvillien. Fornuften er ikke moderne, saa 
lidt som Katuren; det er slet ikke sagt, at den moderne 
Bevidsthed og den evige Fornuft ere Et og det Samme. 

Fornuftvilliens Trin er et nødvendigt Overgangstrin, 
og Erkjendelsen af den praktiske Fornuft en væsenlig 
Betingelse for en kraftig Villie. Det Bensende og Op- 
dragende ligger i, at det menneskelige Selv lærer at bøie 
sig for noget Almeengyldigt, lærer at resignere og igjennem 
uendelig Besignation modtager et Indtryk af noget Evigt. 
Men Fornuften kan ikke lære Mennesket at opfatte sit 
eget individuelle Selv som evigt. Dersom den kunde det, saa 
maatte der i Videnskaben gives et fuldgyldigt, uigjendriveligt 
Beviis for Sjælens Udødelighed. Men at et saadant Beviis 
hverken er givet oUer nogensinde vil kunne gives, er en 
klar Sag, naar vi først tilfulde have lært at indsee, hvad 
Fornuft er, og hvorfor dens Evighed maa være selvløs: 
Udødelighedens Mulighed kan bevises, men dens Virkelig- 
hed kan ikke bevises. 

Vil man bevise Sjælens Udødelighed af moralske 
Grunde og beraabe sig paa, at en fuldstændig Udvikling 
af vor frie sædelige Personlighed vilde være umulig, der- 
som vor Sjæl ikke var udødelig: da overskrider man For- 
nuftens Grændser, overanstrænger dens Kræfter og gjør en 
personlig Indsats, for hvis almene Gyldighed den rene 
Fornuft hverken kan eller vil gaae i Borgen. Saa bliver 
det ved det Gamle: Fornuften, det almene Væsen med 
Ideer og Love, er evig ; Menneskets Individualitet med sin 
organisk betingede Selvbevidsthed, sine Drifter og Livskrav 
er timelig. Lægges den afgjørende Vægt paa det Sidste, 

K. Nielsen: Om Villien. 3 

saa hersker Driftvillien; gaaer Selvbestemmelsen ud fra 
det Første, saa hersker Fornuftvillien. 

Driftvillie er et Trin for sig og Fornuftvillie et Trin 
for sig. De to Trin kunne ikke skrues sammen til eet. 
Man kan ikke tage Stykker ud af Driftvillien, for at bede 
paa Fornuftvillien, saa lidt som omvendt. Den personlige 
Selvstændighed lader sig ikke consolidere ved at lime 
noget Individuelt, som ikke er evigt, sammen med noget 
Evigt, som ikke er individuelt. Villiens* Fqhed er intet 
Flikværk: man Kan flikke paa en gammel Sko, men naan 
kan ikke sammenflikke Idealer. Skal Fornuftvillien forenes 
med Driftvillien, da maae de begge forvandles og optages 
i et tredi« Haiere: dette tredie Heiere er Aandsvillien. 



Pjerde Forelæsning. 



Vi leve i Opdagelsernes Tid; her spørges og hares 
bestandig Nyt : nye Maskiner, nye Stjerner, nye Solsystemer, 
nye Svovlstikker! hvo kan opregne det alt; Intet i Stort 
eller Smaat unddrager sig Forskerens Blik. Det mylrer 
frem, det hidtil Ubekjendte, fra Havets Grunde, fra Him- 
melrummets Dybder og fra Jordens Indvolde. Det Spredte 
samles, ordnes,' sammenlignes, tydes, vurderes, examineres. 
Det ér Virkelighedens Indhold, Verdens Sammenhæng, Tin- 
genes Kræfter og Lovenes Rige, som den tænkende, iagt- 
tagende Fornuft utrættelig gjennemforsker. 

De store Opdagelsesreiser gaae ikke blot udefter meu 
ogsaa indefter. Fornuften dvæler ikke ved det blot Sand- 
selige; den spørger om det Usandselige, den vil i det 
Timelige opdage det Evige, i alt det Vordende erkjende det 
Værende. Hvad er saa dette evigt Værende? Er det Ma- 
teriens Grunddele, uforanderlige Atomer, hvoraf alle Ting. 
sammensættes for igjen at opløses? Eller er det et over- 
bevidst og just derfor ubevidst Tankevæsen, Naturens blinde, 
iboende Viisdom, som virker og væver i alle Phænomener? 
Eller er Hemmeligheden maaskee et uendeligt Intet, det 
Intet, som jævner Alt, den mørke Nat, som gjemmer Alt, 
den hellige Taushed, hvori alle Bøster forstumme, det 
overfyldte-tomme Svælg, det evige Ginnungagap, hvoraf Alt 
gaaer frem, og hvortil Alt, det Hele, tilsidst skal vende 
tilbage? Hvad. er Natur, hvad er Aand, hvor er detBaand, 
som binder dem sammen ? Her gjar Fornuften Opdagelse 
paa Opdagelse; det- ene Verdenssyn jager det andet, den 

ene Philosophie fortrænger den anden, den ene Tænker over- 
byder den anden. Materialisme, Spiritualisme, Realisme, 
Idealisme, Fantheisme, Atheisme, Nihilisme: det er et 
broget, vidtløftigt Prøvekaart der foreligger. Og hvad be- 
viser saa dette? At her er mange, og, naar vi see nøiere 
til, sammenhæx^gende Forsøg, der alle stræbe til eet MaaL 
Fornuften vil alsidigt klare sit Syn; den frie Tanke vil 
ikke lade sig binde til noget Dogme, ikke vige for noget 
Magtsprog, ikke bøie af for nogen vilkaarlig opstillet Skranke. 
— Det er Ret, saaledea bør det være. Vi skulle ikke 
sætte Fornuftens Lys under Traditionernes Lampeskærm, 
ikke lænkebinde den frie Tanke, ikke ønske, at det dog 
nu omsider maatte have en Ende med de mange og store 
Opdagelser. Tvertimod! Jo flere Fornuftopdagelser der 
gjøres, de tilhøre nu den udvortes eller den indvortes 
Verden, desto klarere maa jo den vidende Bevidsthed blive. 

En Opdagelse staaer imidlertid tilbage, en eneste, 
men meget væsenlig, en Opdagelse, som bestandig bliver 
overhalet i Lærdom, og, trods den megen Lærdom, flygtig 
behandlet; dens Gaade ligger i det Spørgsmaal: hvad er 
et Menneske? 

»Et Menneske,« svarer den moderne Viden, »er et 
heldig organiseret. Dyr; det er tydeligt af Jordklodens 
Udviklingshistorie. Mennesket nedstammer fra en eller 
anden Dyreform i Urverdenøn, rimeligviis fra en gammel 
prægnant, tvetydig Abe.« ^p^aiK Dersom der ved denne Ned- 
stammen kun skal tænkes' paa et zoologisk- naturligt Over- 
gangsled, saa vedkommer Undersøgelsen udelukkende Natur- 
læren, og vi kunne lade Hypothesen gjælde for, hvad den 
er — en Hypothese. Men, hvis Afstamningen skal for- 
staaes saaledes, at Menneskenaturen oprindelig er dyrisk, en 
Abenatur, som i tusinde Gange Aartusinders Løb gjennem 
utallige Ændringer og gradvise Overgange har arbeidet sig 
op til at blive et selvbevidst Fornuftvæsen, et Væsen, hvis 
dunkle, naturbundne Abevillie lidt efter lidt er blevet til 
en menneskelig klar og fri Fornuftvillie: da bliver Opda- 
gelsen philosophisk, og gaaer ind under Aandslæren. 

Det Fhilosophiske, siger man, er såa vanskeligt at 
forstaae; det er kun for de gode Hoveder. Ja, det Fhilo- 
sophiske, vi her have for os, er ganske vist vanskeligt at 
forstaae. En Abenatur, der er sig sin Fornuft bevidst, 
lidenskabelige Aber, Aber, der philosophere! det Fhiloso- 
phiske i en saadan Philosophie ligger over almindelig Men- 
neskeforstand ; det kan kun forstaaes — i klar Logik — 
af Familiens gode Hoveder. 

Vilde man fra dette Synspunkt indlade sig paa at 
undersøge Værdien af det Udbytte, • Mennesket har vundet 
igjennem den gradvise Udvikling, da er her ganske vist, 
fra een Side seet, forbausende Resultater at opvise; men 
spørge vi, hvorvidt alt dette egenlig har været til Gavn for 
Slægtens Frihed og Lykke, da opstaae Betænkeligheder, 
ikke mindst med Hensyn paa Villien. Dyret vil, hvad det 
maa ville, det neies med sin Driftvillie; Mennesket har 
paataget sig at ville, baade hvad Driften vil, og hvad For- 
nuften vil: det er en stor Besværlighed. Aben er lykkelig, 
den vil altid helst, hvad den bør; Mennesket maa gjøre 
«n Forskjel imellem, hvad det helst vil, og hvad det bør 
ville; det er slet ikke lykkeligt. Ved sin beundringsvær- 
dige Selvudvikling, sin megen Kultur og Civilisation har 
Mennesket paadraget sig den store Ulykke at blive bebyrdet 
med to Villier, som ikke kunne forliges. 

Det kommer der ud af de mange Opdagelser. Men- 
nesket har opdaget sig selv og i Selvet opdaget Spliden; 
Spliden er i dets Indre, Modsigelsen gaaer til Marv og 
Been, thi Selvet er dyrisk, og dog fornuftigt. Aben, der 
aldrig har indladt sig paa at opdage sig selv, har lykkelig 
undgaaet Spliden. Dyret har et Naturselv, men seer det 
aldrig, ,og slipper let fra alle Bryderier med Modsigelsen. 
Mennesket, der har dreiet sit <Jie indad og seet sit bevidste 
Selv, er blevet et Offer for Modsigelsen. Af Modsigelsen 
udspringer Tvivlen, og med Tvivlen følger Vildfarelsen: 
Mennesket har opdaget Tvivlen og i Tvivlen Vildfarelsens 
Mulighed. Der er i ældre Dage holdt udCerrligt Register 
over de mange positive, baade legemlige og sjælelige. For- 

trin, som skulde udmærke Mennesket frem for Dyret. Dét 
Positive i alle disse Fortrin har den nyere Kritik saa godt 
som udslettet; de negative Fortrin derimod har Kritiken 
ikke kunnet udslette: Mennesket kan fordærve sit Liv, for- 
vrænge sin Opgave, fare vild og forfeile sit Maal; det For- 
trin har Dyret ikke. Mennesket har opdaget Dyden, thi 
det har opdaget Lasten, og det opdagede Lasten just den 
Dag, da det opdagede Pligten. Dyret er dydigt, men uden 
at vide deraf, det handler i Overeensstemmelse med sin 
Natur, det kjender ikke Lasten, thi det kjender ikke Plig- 
ten. Mennesket har gjort Bekjendtskab med Pligten, akt 
det gjør et betænkeligt Skaar i Dyden: dersom der ingen 
Pligter var, saa vare vi alle dydige. Mennesket har op- 
daget Deden, en uhyggelig Opdagelse. At Dyret maa døe 
lige saa vel som Mennesket, er vist ; men Døden som Død 
er ikke til for Dyret. Døden er i sig aelv som et Intet; 
men det er forbeholdt det selvbevidste Væsen at tænke 
dette Intet, møde dette Intet som en Magt og give det 
Tilværelse i Tanken. Dyret lever i øieblikket og nyder i 
^ieblikket; hvert givet øieblik faaer Sit, og det næste 
jøieblik er ikke til. Mennesket seer i det nærværende 
jøieblik Muligheden af et næste øieblik, og i denne Mulig- 
hed seer det Døden. Saa kan Synet af et næste øieblik 
pludselig forstyrre Nydelsen, den manende Skygge kan vise 
sig midt under Festen, som Bancos Aand ved Macbeths 
Gjæstebud. Mennesket har opdaget Evigheden; det er 
endnu det Allerværste. Denne Opdagelse sætter Kronen 
paa alle dets Fortrin, dog, vel at mærke, negativt, thi det 
er en Tornekrone. Ved at blive sig det Evige bevidst op- 
dager Mennesket, at Selvmodsigelsen i dets Væsen er ulø- 
selig: det Evige forpligter, og Modsigelsen er i Eorplig- 
teisen. 

Hvortil er Mennesket forpligtet? Til at gjøre det 
Gode — for det Godes Skyld. Heri ligger, at det Gode 
ikke tør maales med Endelighedens Alenmaal og sættes i 
Klasse med det blot Nyttige, det i øieblikket Tjenlige; 
Mi blank og bar Nyttighedslære er i sædelig Forstand en 

fræk Fornegtelse af det Evige. Men naar det Gode skal 
villes, fordi . det i sig selv er godt, saa kan et Menneske 
jo i timelig Forstand blive ulykkeligt, alene fordi han vil 
det Gode. Naar da vor Nedstammen fra Dyret bliver for- 
staaet saaledes, at Mennesket døer som et Dyr, og Menin- 
gen er, at det menneskelige Selv lige saa lidt er evigt som 
det dyriske: saa maa jo det Menneske, der vil det Gode 
Tor det Godea Skyld, indvikle sig i en uopløselig Selvmod- 
sigelse. 

Det Gode, siger man, har sin Løn i sig selv; Men- 
nesket, der føler Forpligtelsen, faaer en forhøiet Selvfølelse, 
en uvilkaarlig Fornemmelse af, at det Evige er et Nærvæ- 
rende. Det er en tvetydig Tale. Den kan være sand, 
saalænge Spørgsmaalet om Selvets Evighed endnu staaer 
hen ubesvaret. Det er et daarligt Tegn paa Sands for det 
Gode, naar et Menneske vil værge sig mod Forpligtelsens 
Krav ved at kræve Beviis for, at en timelig Opoffrelse vir- 
kelig vil lønne sig engang i en tilkommende Evighed. 
Men Talen bliver usand, naar det med Eet opdages, og 
begge Dele sees i Opdagelsen lige klart: baade, at Selvet, 
der forpligtes, er timeligt, og at det forpligtende Gode er 
evigt. 

Som det levende Væsen er, maa dets Grundkrav, 
dets væsenlige Trang ogsaa være. Dyret lever i Timelig- 
hed, det fordrer det Timelige, og kun det Timelige har 
Fordringer paa det: det har ingen Forpligtelsens Modsigelse 
at drages med. Mennesket, paa hvem der hviler et alvor- 
ligt Krav baade fra det Timelige og det Evige, er stillet 
mellem en dobbelt Dd. Ved at holde sig til det Timelige 
maa det jo i væsenlig Forstand kunne tilfredsstille sit 
inderste Selv, saa sandt dette inderste Selv er timeligt, 
kun timeligt. Men saa kommer Evighedstanken med sit 
ubetingede Gode og fordrer, at det timelige Selv skal i 
dette ubetingede Gode erkjende sit sande Væsen, skal, 
skjøndt det veed med sig selv, at det kun er timeligt, 
forpligte sig til at leve, som om det var evigt; denne 
Modsigelse lader sig ikke løse. Det Væsen, som forpligter, 

og' det Væsen, som forpligtes, maae i deres oprindelige 
Grund være af samme Art, i modsat Fald er Forpligtelsen 
en Tvangssag uden sædeligt Værd: kun et evigt Selwæsen 
kan forpligtes til det Evige. At fordre af et timeligt Selv, 
at det skal lade sig forpligte af et evigt Gode, er lige saa 
modsigende, som hvis man vilde tvinge et Djrr, der kun 
er organiseret til at bevæge sig i Vandet, til at flyve i 
Luften. 

Skal det ikke ende med, at de mange Opdagelser til- 
sidst gjere Tilværelsen meningsløs og Livet utaaleligt, da 
maa Mennesket endnu en Gang see at opdage sig selv: 
det maa opdage Troen og i Troen opdage Aanden. 

Men opdage Troen! Her møder den moderne Be- 
vidsthed med sit Philosophiske. At opdage Troen, signer 
man, er endnu mere overflødigt end at opdage Krudtet'; 
Troen er forlængst opdaget, og dens Hemmelighed gjennem- 
skuet. Troen er ingen ny Stjerne, men en gammel Horn- 
lygte, ved hvis magiske Skin Enhver kan see, hv£Ld hans 
Indbildning helst vil foregøgle ham. Nei, ikke Tro, meii 
Viden! Viden er den nye Stjerne, Viden er Verdens Sol, 
det kongelige Dagens Lys, der straaler'i Tidens øie. Saa- 
ledes lyder Bebudelsen. Hvad faae vi da at see ved Hjælp 
af dette Lys, naar vi, vel at mærke, see ind i Selvet? 
Tvivl og Tvivl og atter Tvivl. Selvet i Tvivl og Selvet i 
Modsigelse, Evighed i Tanken og Døden i Hjertet: fortæ- 
rende Selvmodsigelse! Saa kan Videns Lys i dette Punkt 
umulig være det sande Lys. Her er jo desuden ikke eet 
Lys, men mange. Lysbølgerne rulle saa vildt, at de mange 
Lysskær deelviis forstærke og deelviis igjen formørke hver- 
andre. De komme ikke fra Aandens Himmel, men fra 
Modsigelsernes Skjul, fra uroligt skiftende Tanker. Skif- 
tende Tanker give kun flagrende Lys : Stjerneskud og Lygte- 
mænd, Veirlys, som blavfe for Tvivlenes Vindpust, slige 
vildsomme Lys kunne umulig lede os til at opdage Troen. 

Men er Troen da ikke forlængst opdaget? Jo, til- 

^ ' Men Sagen er, at det med Opdagelser i det per- 

Tndre, i Sindets Dunkelheder, i Selvets forborgne 

Gruber, forholder sig anderledes end med andre Opdagelser. 
Naar En i Videnskaben har gjort en Opdagelse, kunne 
Åndre vel træde til for at prøve den og, hvis den bestaaer 
sin Prøve, tilegne sig den. Men de, som paa denne Maade 
tilegne sig den, kunne dog ikke give sig nd for at have 
gjort Opdagelsen paa første Haand. Det behøves heHer 
ikke: det Opdagede staaer fast som et Givet, og det saa- 
ledes Givne kan paa anden, tredie og Qerde Haand komme 
til almindelig Kundskab, og dets Erkjendelse udbrede sig i 
stedse videre Kredse. Men saaledes forholder det sig ikke 
med Opdagelse af Troen og den deraf betingede Opdagelse 
af Åanden. Begge hinanden forudsættende Opdagelser ere 
Sidebestemmelser af een og samme Grundopdagelse, hvis 
Hemmelighed ligger i Selvet, og som desaarsag hvert Men- 
neske selv maa see at bringe for Lyset. Troens Opdagelse 
er en personlig Opgave for hver Enkelt især,, altid en Op- 
dagelse paa fyrste Haand, en primitiv Selvopdagelse. At 
denne Opdagelse maa have sine Forudsætninger i den aaben- 
barede Religion, er vist nok; men derfor ophører den ikke 
at være primitiv. Hvad nytter det vel, at Religionen med dens 
hellige Kjendsgjerninger er os given , naar" vi ikke kunne 
erkjende <tet3 Sandhed. At erkjende Religionens Sandhed 
er at opdagi&VReligionen; men at opdage Religionen er 
igjen at opdage Troen. 

Hvor overfladisk og løs den almindelige Forestilling 
om Tro er, giver sig uvilkaarlig tilkjende i tilsvarende Tale- 
maader. Er det udvortes Ting, historiske Begivenheder, 
om hvilke vi endnu ikke have fuld Vished, saa hedder det : 
jeg veed det ikke, men jeg troer det. Er det en viden- 
skabelig Læresætning, hvorom der tvistes, saa hedder det: 
jeg vil gjerne troe, at det Opstillede er rigtigt, men jeg 
har dog en lille Tvivl; for at jeg kan vid"e, at Sætningen 
er sand, maa jeg have Beviset gjennemført. Saaledes er 
det med alle de Sandheder, i hvis Natur det ligger, at de 
maae kunne godtgjøres som almeengjældende, være sig ved 
umiddelbar Sandsning eller ved Slutninger og tvingende 
Beviser. Ved al videnskabelig Erkjendelse gjælder Troen 

kun for en foreløbig, med Tvivl behæftet Antagelse ; almeen- 
gyldige Foriuifbsandheder ville ikke troes, men vides. 

Naar nu et tomt, overfladisk Sind eller et af Viden- 
skab og videnskabelig Forskning optaget og betaget Individ 
vil have den samme Maalestok anvendt Ogsaa paa det 
Religiøse, da er dette et slaaende Beviis for, at den Vidende 
endnu ikke har opdaget Troen; thi i religiøs Forstand er 
Troen selv den høieste menneskelige Vished. Troen træder 
. her i Videns Sted og vil desaarsag ikke begrundes paa 
Viden. At vide og at troe er i religiøs Forstand det Samme : 
jeg ve ed det, thi jeg troer det. Jegveed, thi jeg troer, 
at dette menneskelige Selv, der begynder i Tiden, har et 
evigt Ophav og bærer i sig sin Evighedsspire. Jeg veed, 
at dette Selv med sin aandig-naturlige Individualitet er 
skabt, ikke i Abens Lignelse, men i Guds Billede; jeg 
veed det i Tro, saa vist som jeg sandselig veed, at Ilden 
brænder, at Sneen kjoler, og Solens Straaler lyse og varme. 
Jeg veed det, fordi jeg føler det, og jeg føler det, fordi 
jeg tænker det. Jeg veed det, ikke blot fordi jeg faler 
det og tænker det, men fordi jeg i alle Følelser, alle Fore- 
stillinger og alle Tanker vil det; jeg vil det, ikke af vil- 
kaarligt Lune eller blind Indskydelse; jeg vil det, fordi 
jeg i rolig, klar, besindig Selverkjendelse maa ville det, 
og jeg' maa ville det, fordi jeg elsker det. Naar denne 
Selvforstaaelse er vunden, saa er Troen opdaget, saa gjæl- 
der det gamle Ord: siig mig, hvad Du elsker, og Jeg skal 
sige Dig, hvad Du er, thi det, Du elsker, det er Du, og 
det. Du væsenlig er, det elsker Du. 

Men : — lyder det fra en anden Side — naar Troen 
yder fuldstændig Vished for alle Troende, og Troeslæren 
kan jo fomuftigviis kun lægge an paa at have overbe- 
visende Kraft for de Troende: er det saa ikke heraf ind- 
lysende, at Troens Indhold lige saa fuldt maa kunne afgive 
Stof for videnskabelig Begrundelse, som enten Naturens 
eller Historiens Ind}iold; at med andre Ord Troesforskeren 
maa.staae i samme Forhold til Religionens Ejendsgjernin- 
ger, som Naturforskeren til Naturens? — Det er en gam- 

mel og haardnakket, men derfor ikke mindre aandssvæk- 
kende Vildfarelse, vi her have for os, en Vildfarelse, der 
er ganske anderledes livsfarlig for Religionens Sag, end 
enten Materialismen eller Åtheismen eller Nihilismen eller 
hvad man ellers vil nævne. Vel maa der gives en Er- 
kjendelseskreds, i hvilken Religionens Sandheder i deres 
indre Sammenhæng og Begrundelse komme til fuld Belys- 
ning, en lys og klar Erkjendelseskreds, i hvilken de evige 
Tankelove med et rigt Apparat af gjennemforskede Kjends- 
gjerninger vedblive at gjælde. Men i samme Nu man vil 
stille Troens Lærébygning paa lige Grundlag med det, som 
i egenlig Forstand hører Videnskaben til, styrter hele Byg- 
ningen sammen. 

Hvad skal det blive til, naar Troesforskeren vil for- 
holde sig til Aabenbaringen , som Naturforskeren til Natu-^ 
ren? Naturen er et altid Nærværende, tilgængelig for 
Sandsning og sandselig Vished. Men hvor er der sand- 
selig Vished for Troen? Hvad skal det blive til, naar 
Troesforskeren absolut vil forbolde sig til de Siabenbarede 
Kjendsgjerninger, som Historieforskeren til Historien? 

Skulle Troesartiklerne forud begrundes paa historiske 
Vidnesbyrd og antages paa udvortes Autoritet, fer de kunne 
troes, da er Katholicismen — den pavelige, vel at mærke, 
med Dogmet om Pavens Ufeilbarhed — det eneste Rette; 
thi udenfor den katholske Kirke er det dog vel lige saa 
umuligt at give fuldt historisk Hjemmel for tre hundrede 
Skriftdogmer, som for tre apostoliske Troesartikler. Skal den 
personlige Forvisning om Troesartiklernes Sandhed derimod 
søges i levende Tro paa det selvnærværende Livets Ord, da er 
denne Tro paa Livets Ord en Erkjendelseskilde for sig, et 
Princip, der i Selvet begrunder sig selv, uafhængigt af 
Viden og Videnskab. Overalt, hvor det formummede Blan- 
dingsvæsen af Tro og Viden endnu fortsætter sit gamle 
Spøgeri, er Troen ikke opdaget. 

At opdage Troen er at opdage Aanden og i Aanden 
at opdage Villien ; thi Aanden er Villiens Grund, ja Villien 

selv. For Menneskevilliens Frihed i Aandens Kraft er Troen 
den forste Betingelse. 

Forskjellen mellem Aandsvillie og FornuftviUie kan 
allerede her blive kjendelig. Fomuftvillien er afmægtig 
overfor Naturen, thi det er kun Mennesket, der vil i For- 
nuftens Navn, Fornuften selv er intet villende Væsen. De, 
der tillægge dette Væsen en fri, selvstændig Villie, maae 
enten opstille Fornuften som en Afgud eller paa Grund af 
€n Sprogforvirring forvexle Fornuften med Aanden. Den 
guddommelige Aand har Naturen i sin Magt; Naturen 
skabes, bæres og forklares af Aanden. Vil Nogen derimod 
paastaae, at det er Fornuften, der har Naturen i sin Magt, 
da kunne vi strax vende Sætningen om og sige: det er 
Naturen, der har Fornuften i sin Magt. Begge Syns- 
maader ere lige sande og lige falske. Det gaaer med For- 
*nuften som med Lovene: saadanne Love, saadanne Ting; 
og omvendt: saadanne Ting, saadanne Love. Tingenes 
Væsen udtaler sig i Lovene, men Lovenes Virkelighed be- 
roer paa Tingene; tage vi Lovene bort, saa forsvinde Tin- 
gene, men dersom vi, i Tanken, tage alle Ting bort, hvad 
bliver der saa af Lovene? Det gjensidige Afhængigheds- 
forhold af Ting og Love, Natur og Fornuft, viser hen til 
det tredie Høiere, der har begge i sin Magt, til Aanden. 

Aanden har i sin almægtige Villies Eenhed al Na- 
turens Eigdom og alle Fornuftens Love; den bevæger os 
ikke som en dunkel Drift, den hersker ikke som den kolde 
Lov; den tvinger ikke, den skaber, den sammenstykker 
ikke, den beaander. Det er Aanden, som forklarer det 
Individuelle i det Almene, Driften i Fornuft, og Fornuften 
i Drift. Aanden vil det Almene, men den vil lige saa 
oprindelig det Individuelle. Den opløser ikke Selvet, den 
udsletter ikke Skikkelsen; den giver det Evige Liv og 
Livet Evighed ; den giver det Levende et Selv . og Selvet 
en- Skikkelse, en til Forklarelse indviet Skikkelse: den 
opfylder Lovene og den overvinder Døden. 

Paa Aandslivets Trin bliver VilUen stærk; lad os 
ee, hvad det er, der giver den Kræfter. 

Saalænge den menneskelige Villie er henviist til sig^ 
selv alene, saalænge den, saa at sige, for egen Hegning 
maa føre Kampen mod Naturskrankerne og al den Mod- 
stand, hvormed Nødvendigheden og dens gamle Allierede^ 
Tilfældene, ere i Stand til at overvælde en indskrænket 
Individualitet, seer det fortvivlet ud med Friheden: Drift 
og Fornuft staae begge under Skjæbnen. Kan den kæm- 
pende Villie derimod faae Undsætning af en absolut Styrke, 
en Hjælper, som selv er Villie, almægtig Villie, saa klarer 
det op i Frihedens Horizont, og Udsigterne blive lyse. 
Den almægtige Villie vil ikke fortære den afmægtige, men 
optage den i sig og give den Styrke: jo dybere denne 
Erkjendelse trænger ind, desto kraftigere maa Villien blive. 
Vistnok vedbliver der i Timeligheden at være en Splid 
mellem Drifter og Pligter: Driftvillien er selvisk hæftig^ 
Fornuftvillien tom og kold; men i Aand og Tro — paa 
Aandsvilliens Trin — er Spliden væsenlig hævet. De 
ueensartede Fordringer, de timelige og de evige, begynde 
at forvandle $ig og blive eensartede. Fornuften er aandig^ 
den kan beaandes og fyldes med personligt Indhold; Drif- 
ten er livsvarm, den kan afkjøles og luttres i Beaandelse, 
for igjen at varmes. Thi Aanden er ikke kold; den er 
Allivets Væld, i salig Attraa med dybe Længsler, den har 
al Inderlighedens Varme. 

Gud er Aand, og Gud er Kjærlighed: Aanden er 
Kjærlighed. Det ligger i Kjærlighedens Væsen, at den 
forener det Modsatte og forliger det Stridige. Fornuften, 
det vil sige: vor fornuftigt tænkende Bevidsthed, kan 
indsee det Sande i denne Sætning, forsaavidt den fastholdes 
i al Almindelighed, men naar Knuden strammes, og det 
Afgjørende lægges ind i Kjærlighedens Grund, dens Maal 
og dens Villie, bliver Fornuften blind. Skal Fornuften 
antage en evig Villie, da bliver det en almindelig, ubevidst 
Villen, der falder ^mmen med den evige Nødvendighed, 
med Naturens iboende Drift til at virke og forme. En 
guddommelig Villie, som i selvbevidste øiemed har ind- 
► blæst Støvet Liv, har forenet en udødelig Sjæl med et 

dødeligt Legeme, og spændt Modsætningen af Forkrænkeligt 
og Uforkrænkeligt saa stærkt, at dette vort Legeme maa døe, 
for at Sjælen i Sandhed kan leve ; en Almagtsvillie, som har 
gjort alt dette af Kjærlighed og i den faderlige Hensigt, 
at Mennesket under Nødvendighedens Tryk og Timelig- 
hedens Byrde skal hæve sig op til Frihed og tilegne sig 
et evigt Liv — en saadan, fri, bevidst og personlig Kjær- 
lighedsvillie er ikke til for den videnskabelige Fornuft. 
Vi maae finde det heist naturligt, at de, som udelukkende 
søge al høiere Vished i Viden og Videnskab, vedblivende 
ansee en Frihedslære af denne Art for vilkaarlig og ube- 
grundet. 

Fornuften kan indsee, at Frihedsmaalet vilde staae 
heit og være et storartet Maal for en kraftig Villies 
Stræben, dersom der gaves en tilkommende Verden. 
Ja dersom! Men hvorledes komme vi ud over dette 
Dersom? Hvorledes bærer man sig ad med at danne 
sig et klart Begreb eller endog blot en sandsynlig Fore- 
stilling om en overnaturlig Verdens Beskaffenhed? hvilken 
Videnskab paatager sig at føre Beviset for dens absolute 
Nødvendighed, uden at indsmugle Forudsætninger, som 
ikke tilhøre Viden? 

Den Evighedsvillie, som Fornuften kan erlgende, er 
i sit uforanderlige Væsen hverken kjærlig eller ukjæriig; 
den elsker Intet, thi den hader Intet. Kjærlighed og 
Had høre, ligesom Attraa og Afsky, Sympathie og Antipathie, 
under Endelighedens Modsætninger, og falde paa Indivi- 
dernes Afifecter. 

Ved at mærke os den menneskelige Fornufts Grændse 
gøre vi ikke Fornuften Uret. Tvertimod. At kræve af 
ét Væsen, hvad der overstiger dets Evne, er ufornuftigt; 
det er ufornuftigt at fordre af Fornuften, hvad der er 
over dens Kræfter. Den menneskelige Fornuft har gjort 
mange vidunderlige Opdagelser i Verden og vil forhaaben- 
lig endnu gjøre flere; men der er een Opdagelse, den 
aldrig har gjort og trods al Gransken, Grublen og Forsken 
aldrig vil gjøre, det er Opdagelsen af Selvets evige Liv. 

Det er just den Opdagelse, der ligger for Troen, den eneste 
Opdagelse, som Troen i Åand og Sandhed kan gjore. 
Troen opdager Selvets Evighed: den opdager Aanden og i 
Aanden Kjærligheden og i Kjærlighedens Aand et saligt 
Liv. Denne Opdagelse er en indre personlig Oplevelse, 
den er som Aandedrættet og maa bestandig gjentages; 
standser Aandedrættet, saa svinder Livet; standser Ople- 
velsen, saa svinder Troen, og med Troen Aanden og med 
Aanden den kraftige Villie. 

Vi leve i Opdagelsernes Tid; vi leve for at opdage 
— Aandens Villie. 



Femte Forelæsning. 



Naar Aanden er stærk, saa er Villien kraf- 
tig; denne Sætning kan indrømmes, uden at den derfor 
fører os til dybere Indsigt, thi Spørgsmaalet er: hvorfra 
kommer Aanden, og hvorledes vinder den Styrke i 
Mennesket ? 

Det er ikke med Aanden, som med Driften. Hvor- 
fra kommer Driften? Vi behøve ikke at lede efter den, 
den er os nær, i vor Natur. Den kommer ikke, den 
er, den yttrer sig uvilkaarligt som den er, fordi den er. 

Det er ikke med Aanden, som med Fornuften. 
Hvorfra kommer Fornuften? Den kommer ikke langveis 
fra; vi stirre ikke op i det Blaa og forvente dens Komme. 
Den kommer ikke, den er, i vort Væsen. I samme 
øieblik som vi besinde os paa, hvad det Fornuftige er, 
opdage vi, at Fornuften ikke er et Fraværende, men et 
os væsenlig Nærværende. 

Kan nu det Samme siges om Aanden? Hertil maa 
svares baade Ja og Nei. . Ja! Aanden er nærværende; 
den er jo guddommelig, og det Guddommelige er et Alle- 
stedsnærværende. Og dog Nei! thi Aanden er ikke som 
Driften, umiddelbart nærværende i Naturen; den er ikke 
for Tanken nødvendigt nærværende, som Fornuften. Naar 
det Fornuftige tænkes, saa er det med Nødvendighed; men 
■ordi En tænker sig noget Aandeligt, deraf følger endnu 

ikke, at den Tænkende har Aanden selv i levende Nær- 
værelse. Aanden kan altsaa være paa een Gang baade 
nærværende og dog fraværende, kan være os uendelig 
nær, skjøndt vi dog maa forvente dens Eomme. Det 
er som en Gaade. Hemmeligheden er: at Aanden 
ikke blot er Væsen, men ogsaa Villie. 

Falder nu Eftertrykket, det for Beligion og Tro af- 
gjørende Eftertryk paa, at Aanden er Villie, saa er dens 
Eomme en Aabenbarelse, og Aabenbarelsen et Under. 
Saaledes kom Evangeliets Aand over Sandhedens fyrste 
Vidner; den kom som i en Lyd af Himlen, som i et frem- 
farende vældigt Veir, der opfyldte Huset, den kom med 
Tunger af Ild og med Sprogenes Gave, den kom med 
Evighedens Varsler, med Almagtens Tegn, den kom i et 
stort Mirakel. Men dette Mirakel er netop den vidende 
Fornuft et Forargelsens Tegn ; det er Miraklet, der har ud- 
dybet Skilsmissens Eleft mellem Datid og Nutid. Hvor er 
dog ikke Alt forandret siden hiint forste Gjennembrud. 
Aanden, siger man, er endnu den samme; men hvor er 
Kraften, hvor ere dens Undere? 

Den civiliserede Nutid troer ikke paa Mirakler, de 
Fornuftige kunne ikke engang here Tale om dem uden at 
faae Evalme. Verden, hedder det, er ikke længer ind- 
rettet paa Mirakler; Mirakler ere dens Constitution imod; 
dens Nervesystem fordrager dem ikke. Jordens ikke og 
Himlens ikke heller. Vi vende vort Blik nedad, vi grave 
i Jorden og finde dernede et stort Bibliothek af Stene, 
som i tydelige Skrifttegn berette om forgangne Verdeners 
Liv og Tilstande; men i intet Jordstrøg, paa intet Punkt 
finde vi Spor af et Paradiis. Vi væbne øiet og see opad: 
Stjerner over Stjerner! men hvor ere Englene, hvor er 
*den Eviges Throne? Himlen har aabnet sig, ogsaa for 
os, men anderledes end i hine Dage. Nutidens Himmel 
kan ikke aabne sig, som Datidens aabnede sig for den 
Himmelfarende; vore Skyer kunde ikke bære ham, hvis 
han engang vilde komme igjen »med Eraft og megen 
Herlighed«. De Troende see det, og ter dog ikke see 

B. Nielsen : Om Villien. 4 

det. Troen er en Nonne med Slør, hun slaaer blufærdig 
øiet ned, men stjaalne Blikke gaae gjennem Sleret Der- 
for — det forsikkre de Skarpsynede — er Slægten svag, 
den er blevet vidende, og vil dog være troende; dens 
Væsen er deelt og derfor svækket; den lever halvt i det 
Gamle og halvt i det Nye,, halvt i overnaturlige Indbild- 
ningers Tryllerier, og dog mere end halvt i Virkelighedens 
Interesser med alle en naturlig Verdens nærværende 
Ejendsgjerninger : saa sygner Slægten hen i Halvtro og 
Tvivl, Villien mattes og Charaktererne svækkes. 

Det er ganske vist en alvorlig Krise, der maa 
gjennemgaaes , inden den nyere Dannelse faaer sig arbeidet 
ud af det Gudernes Tusmørke, hvori dens uforligelige Fore- 
stillinger om Tid og Evighed, lig Jætter og Aser, øien- 
synlig stride den sidste Strid. Aabenbaringens Aand med 
sine Undere og Naturen med sine uforanderlige Love have 
i vor Nutidsbevidsthed stillet sig saa skarpt mod hinanden, 
at Halvtroen gaaer med en ond Samvittighed og venter 
paa en sidste Forklaring. Troestanker og Videnstanker i 
forvirret Blanding, Phantasier af Religion og Indtryi af 
Videnskab bevæge sig i underlige Syner, vildledende, som 
jørkenens Luftspeilinger for den Reisende. Veien gjennem 
dette Ufare, den eneste Vei, som sikkert férer til Maalet, 
er betegnet ved et gjennemgaaende Sporgsmaal, Spørgs- 
maalet om Villien. Dette Spørgsmaal har nemlig det 
Særegne ved sig, at det fører Striden om alt det Udvortes 
tilbage til et eneste, afgjørende Indvortes. 

Hvad er Altilværelsens inderste Bevægende: Naturens 
dunkle Drift eller en evig fri, almægtig Villie? Det er Car- 
dinalpunktet, hvorom det Hele dreier sig. Antages det 
Første, saa er Miraklet en Umulighed, og historiske Vid- 
nesbyrd, de være nok saa mange og nok saa overeens- 
stemmende, kunne ikke blæse Virkelighed ind i det Umulige. 
Antages det Sidste, saa er Miraklet muligt. Og dog kunne 
historiske Vidnesbyrd ikke give os fuld Vished om noget- 
somhelst enkelt virkeligt Mirakel. Historiske Vidnesbyrd 
give os kun en Sandsynlighed; men det virkelige Mirakel, 

det ligger i dets Væsen, er altid usandsynligt. Viden holder 
sig til det historisk Sandsynlige, og forkaster det Usand- 
synlige; Troen gaaer ud over det Sandsynlige, og griber 
det Mulige. Det Umulige kan ikke troes, men det Usand- 
synlige, som dog er muligt, kan troes: her er Forskjellen 
mellem Tro og Viden. 

Paa Profanhistoriens Omraade har den forskende 
Videnskab en sikker Veiledning i bekjendte Love og en 
derved normeret Sandsynlighedens Maalestok; naar en Til- 
dragelse er saa sandsynlig, at Ingen kan negte den uden 
med det Samme at benegte al historisk Sandsynlighed, saa 
er Tildragelsen sikkret som Ejendsgjerning. Ånderledes 
med Åabenbaringens Ejendsgjerninger i den hellige Hi- 
storie. Her kan det Sandsynlige ikke normeres efter be- 
kendte Love, thi Underet selv ér det . Usandsynligste af 
Alt, Griber nu Troen ud over det blot Sandsynlige for, i 
den almægtige Villies Navn, under Virkelighedens Form 
at gribe den heieste Mulighed, saa synes den jo udsat 
for at oversee Tingenes naturnødvendige Sammenhæng, 
glemme Lovene og komme ind paa det Eventyrlige. Imod 
denne Vildfarelse staaer Livets Ord, det guddommelige Selv, 
MagtviUiens Åabenbarer, fast, urokkelig fast som Elippen 
i Havet. Hans Villie er Magt, alle Muligheders Hemme- 
lighed, han er Underet selv, omgiven af Under og Tegn. 
Og dog er hans egen Villie, menneskelig seet, som en 
Afmagt; han har, bogstavelig talt, ingen Egenvillie: hans 
Villie er at gjere Almagtens Villie, Faderens Villie, som 
er i Himlene. Saa staaer han paa Frihedens Grund, og 
dog under strenge Love. Han viser sig, som han er, — 
Sandheden! Ja, men i Lydighed. Ikke som en vilkaarlig 
Hersker, men som en lydig Tjener, lever han i Sand- 
heden, strider for Sandheden, ^der for Sandheden, deer 
for Sandheden: han, den tjenende Sandhed, bryder ikke 
Lovene, han opfylder Lovene. Han stifter ikke en ny 
Religion ved Hjælp af en ny Lære med et godt Exem- 
pel, nei, han stifter, hvad han er, og han er, hvad han 
stifter. Religionen selv, Aandsvillien i Ejad og Blod. 

Det gaaer jo feiende nok med Erklæringer som denne : 
»vi leve i Lovenes, ikke i Miraklernes Tid»; men er saa 
Menneskeslægtens høieste Anliggende hermed a^ort? 
Lad os oversætte Erklæringen i et andet Sprog, for ret 
at see, hvad den indeholder. Vi leve i Lovenes Tid, det 
vil sige: Ålmagtsvillien er gaaet ud, kun de endelige 
Villier ere tilbage. Vor Fremtids Fane bærer den nye 
Indskrift: Døgnvillien. Hermed stemmer det nu ganske 
vel, at alle Døgn villier skulle frem, og Fleertalsvillieh 
sidde paa Magtens Throne; men hvorledes denne Døgn- 
villie vil bære sig ad med at naae det høie Maal: at opfylde 
Lovene og løfte Masserne op paa Frihedens Trin, er endnu 
ikke forklaret. 

Spørgsmaalet om Underet falder i sidste Instans 
sammen med Spørgsmaalet om Villiens Oprindelighed, 
Dette Spørgsmaal lader sig ikke affærdige ved at paabe- 
raabe sig Naturlovenes Uforanderlighed. Man kunde da 
lige saa godt henvise til Tankelovenes Uforanderlighed. 
Eunne- de uforanderlige Tankelo ve ikke engang siges at 
gjøre den menneskelige Villie Afbræk, naar Talen er om 
nye Ideer, nye Begyndelser og tilsvarende nye Handlinger, 
hvor meget mindre skuUe de uforanderlige Naturlove da i 
noget Punkt kunne gjøre den guddommelige Villies ube- 
tingede Frihed Afbræk. Den ubetingede Frihed bestaaer 
ikke deri, at Villien er udeA Betingelser, men deri, at den 
har Betingelserne i sin Magt, og er hævet over endelige 
Skranker. Fornuften er Formen for Viisdommens Indhold, 
men Indholdet selv bestemmes af Villien. Aanden har 
ikke Fornuften udenfor sig, saa lidt som den har Viis- 
dommen udenfor sig. Den almægtige Villie kan gjøre, 
hvad den vil, virke og røre sig, som den vil, den kommer 
aldrig udenfor det uendelige Heles uendelige Sammenhæng : 
den kan jo aldrig komme udenfor sig selv. Men netop 
i Sammenhængens Uendelighed har Friheden sine uudtøm- 
melige Muligheder. 

For den almægtige Villie ere alle Ting mulige; det 
betyder ikke, at Villiens Almagt kan gjøre Lovene til Intet, 

ophøie Modsigelser til Love, gjøre Natur til Unatur, Cir- 
kelen fiirkantet o. s. v., men det betyder, at den i og ved 
og med Lovene kan bringe det i Menneskenes øine Aller- 
usandsynligste &em, kan uden Brud paa Tingenes skjulte 
Sammenhæng pludselig bryde alle Sandsynligheders Maale- 
stokke. Den almægtige Villie, der har Tingene i sin Magt, 
har ogsaa Lovene i sin Magt; men at have Lovene i sin 
Magt er : at have deres Opfyldelse i sin Magt Den, der 
har Tanken i sin Magt, gjar aldrig Brud paa Tankelovene ; 
den, der har Naturen i sin Magt, gjar aldrig Brud paa 
Naturlovene. 

Der er en Grundsætning, hvorom Åabenbaringstroen 
med sin Forvisning om Aand og Villie maa være enig, 
aabenlyst, oprigtigt, fuldstændigt enig med Nutidsbevidst- 
heden, det er Sætningen om Lovenes Uforanderlighed. 
Naar denne Sætnings Gyldighed, ret forstaaot, tilfulde er 
anerkjendt, saa er Forbindelsen mellem Fortid og Nutid 
aandelig genoprettet, og Muligheden af en gjensidig For- 
staaelse mellem Fornuft og Religion tilveiebragt. Paa 
Grundlaget af denne Forstaaelse beroer Adskillelsen af det, 
som videnskabelig kan vides, og det, so^i ikke kan vides, 
men maa falde ind under Tro. Hvad er den oprindelige 
Grund til Naturlovenes Uforanderlighed? »Tingenes Væsen, 
Verdens fornuftnødvendige Sammenhæng«) ; det er Natur- 
lærens Forklaring. » Guds almægtige Villie »> ; det er Reli- 
gionens Forklaring. Her viser sig paa Erkjendelsernes 
Landkaart en tydelig Grændse mellem Tro og Viden, en 
Demarcationslinie , nok saa tilforladelig som den. Paven 
drog, da Columbus havde opdaget den nye Verden. 

Erfaringslæren begynder med Kjendsgjerningerne, 
bolder sig til Lovene og standser ved Nadvendigheden. 
Naturphilosophien gaaer et Skridt videre. Den kan i Grund- 
forholdet af Natur og Aand paavise den betingede Nødvendig- 
heds Fremgang af Friheden, Lovenes Oprindelse fra den lov- 
givende Villie. Men den maa med alt dette dog blive 
staaende ved Nedvendighedssiden og neies med det, som 
uafviselig horer med til Forstaaelse af givne Kjends- 

gjerninger og videnskabelig Begrundelse af bekj endte 
Love. Som i en hellig Skumring af halvgjennemsigtig 
Nødvendighed kan Naturphilosophien overalt see Lys- 
skæret af den guddommelige Frihed; nien Villien selv i 
Mulighedernes indre Uendelighed kan den ikke see: Fri- 
hedens Sol gaaer aldrig op i disse Videns Egne, den 
liolder sig i Horizontens Band. 

Naturphilosophiens sidste Sætning er Religionens 
forste: Naturen bæres af Aanden, Lovene grunde i Villien. 
Nu gaaer Frihedssolen op , * det dages over Mulighederne. 
Det er en Erkjendelseskreds for sig, Troens, Aabenbarin- 
gens evige Lyskreds. Hvad see vi her i dette ' nye Lys ? 
Villien i det almægtige Selv, Friheden i alle sine Mulig- 
heder: Underet! Underet er, at Almagten er Villie, og 
Villien Almagt; Underet er, at Alverdens Nødvendighed 
har sin oprindelige Grund i guddommelig Frihed, Underet 
selv er Viisdommens Hemmelighed. 

Det Under, hvorom her tales, er ikke Phænomen, 
men Væsen, det er et Grundunder. Det har sit ubedrage- 
lige Vishedsmærke, ikke i udvortes Tegn, men i indvortes, 
i vort personlige Selv, i Selvforstaaelse af Tro og Villie. 
Det skal ikke først* stadfæstes ved vidtløftige Vidneforhør 
over ydre Mirakler; det er omvendt de ydre Mirakler, som, 
naar Troeskritiken anlægger sin Maalestok, alle maae føres 
tilbage til og stadfæstes af det altid værende, evigt blivende, 
aldrig skiftende Grundunder. 

Naar vi nu, under disse Forudsætninger, gjentage, at 
Aanden er Villie, og dens Aabenbarlse et Under: saa er 
det dog vel indlysende, at heri ikke skjuler sig mindste 
Bagtanke eller Bitanke om Lovbrud, løs Vilkaarlighed eller 
guddommeligt Lune. Aanden er Væsen, og Aanden er 
Villie. At Aanden aabenbarer sig, vil da sige: den viser 
sig i Troens Speil som den er efter sin Villies evige 
Væsen. Hvad er da Aanden efter sit aabenbarede Væsen? 
Kjærlighed, hellig, uforanderlig Kjærlighed. Heri ligger, 
at den altid er redebon — thi KjærUghed er altid rede- 

bon — at den altid vil komme, naar og hvor den^ paa 
Frihedens Yilkaar, kan komme. 

Vi kjende Sandhedéns Aand paa Livets Ord. Spørge 
vi, hvorfor den da tøvede saalænge, inden den kom — 
med Livets Ord til fuld Aabenbarelse, da er det Troens 
eenfoldige Svar: den kunde ikke komme før, den var for- 
hindret. Den var i Ordet, og Ordet var Verdens Lys, og 
Lyset skinnede — men i mørke Myther, og Mørke og 
Myther begrebe det ikke. Spørge vi, hvorfor den ikke 
kommer til os i Magtens Tegn med Underets Kraft, som 
den kom til Fædrene, da er det Troens eenfoldige Svar: 
den kommer ikke med Underets Kraft, fordi den ikke kan, 
den er forhindret. Det er den menneskelige Villie, som 
paa Frihedens Vei har kantet de mange Stene og opdynget 
de mange Hindringer. 

»>Men», siger man, »saa er her jo dog en Modsigelse, 
en utaalelig, fra Under og Villie uadskillelig Modsigelse. 
Eet af To: enten er Aanden almægtig, eller den er af- 
mægtig. Er Aanden almægtig, hvad kan da standse dens 
Komme? Den kommer og gaaer, som den vil, naar den 
vil, og hvorhen den vil; den kommer med Seier, lysende, 
varmende: Hjerterne smelte for Ord af Ild, som Klippernes 
lis for Solens Glød. Saaledes kommer en Almægibig. Kan 
Aanden ikke komme saaledes;. er der Noget, som kan 
stille sig i Veien, et virkeligt Noget, som kan lamme 
dens Kraft, tvinge den til at staae stille eller dog bøie 
af og liste sig frem ad Omveie: hvor er saa Villiens Al- 
magt, og hvad er Underet?« Unegteligt! her er en Mod- 
sigelse. Gudsvillien er almægtig, Menneskets Villie er af- 
mægtig:. »»Og saa skulde dqtte Afmægtige være i Stand 
til at sætte sig op mod det Almægtige, saa skulde det 
Selviske i Menneskets Egenvillie virkelig have Kraft til at 
gjøre Aandsvillien Modstand ? Det maa "være en Indbild- 
ning, et Bedrag)). Vi svare: Ja! det er ganske vist en 
Indbildning, at Døgnvillier, om de end i Millionviis sam- 
menrottede sig til Oprør, skulde formaae at sætte den evige 
Villie Skranker; det er et Bedrag, et gruopvækkende, 

aandsfortærende Selvbedrag. Men dette Selvbedrag er et 
virkeligt Noget, det er i Menneskets Egenvillie saa virke- 
ligt, at det kan »bedrave Åanden». 

Kom det an paa Magten alene, saa var Aanden vis 
paa sin Seier: det ringeste Pust, og Alverdens Hindringer 
vege som Fnug. Men hvad blev det saa til med Menne- 
skets Frihed? Skulde Aanden bruge Magt og tage den 
gjenstridige Egenvillie med Vold, saa maatte den jo grund- 
lægge Friheden ved at gjøre Friheden til Intet: det er en 
Modsigelse saa klar, at vi heri see det Umulige. Var 
Talen om at gjere de Døve hørende, de Blinde seende, at 
aabne Gravene og opvække de Døde, saa kunde ^vi ikke 
sige: det er Almagtsvillien umuligt; thi vor Viden slaær 
ikke til. Vi kunne sige, at slige Gjerninger ikke lade sig 
forklare efter de os bekjendte Love; men vi kunne ikke 
sige, at de staae i Strid med Lovene, thi de endnu uop- 
dagede Loves Tal er utndelig større end Tallet paa de 
opdagede. Alle de Modsigelser, som en letfærdig Viden i 
sin Overilelse i denne Henseende har formuleret, ere byggede 
paa Sand og falde bort af sig selv, naar de prøves. Men 
den Modsigelse, at den almægtige Villie skulde ikke blot 
kunne tvinge den afmægtige — deri er ingen Modsigelse 
— men tvinge den til ikke at lade sig tvinge, tvinge den til 
at bestemme sig med Frihed, det er en Modsigelse saa klar 
og indlysende, at den, der tillægger Almagten en saadan 
Mulighed, ikke veed, hvad han selv siger. Frihedens Knude 
vil ikke hugges over, den vil løses. 

Knudens Løsning er Selvbedragets Opløsning. Selv- 
bedraget er i Mennesket . dobbelt, ja tredobbelt. Det er i 
Tanken og kaldes Forblindelse; det er i Villien og kaldes 
Trods ; det er i Følelsens Eenhed af Tanke og Villie, og 
kaldes Forhærdelse. Det er vanskeligt, om ikke umuligt, 
at komme Bedraget tillivs under nogen enkelt af disse 
Former for sig; de tre Medinteressenter, Tanke, Villie og 
Følelse, holde sammen i det fælles Bedrag, de ere som^ 
Sammensvorne: den Ene vil ikke forraade den Ånde 
Forstanden kan ikke opklares, og Forblindelsen ikke hæves, 







57 



saalæDge Villien er vrang og Falelsernes Strøm gaaer 
Sandheden imod. Følelsen faaer falske Indtryk, saalænge 
Forstanden er omtaaget, og den af falske Forestillinger 
bedaarede Villie holder Indgangen spærret for enhver Lys- 
straale. Og skulde vel en Villie med falske Tan'ker og 
falske ForjBstillinger, falske Billeder og selviske Indskydelser 
paa egen Haand være i Stand til at begynde med Sand- 
heden ud fra sig selv og hugge Bedraget igjennem, som en 
Chlotaldo sønderhugger Morganas Perle? Det Hele viser 
tilbage til Selvets uopladte Naturgrund, den ubevidste Een- 
hed, som bærer Tanke, Villie og Følelse i uforklaret Selv- 
bestemmen: skal Bedraget kunne hæves, saa maa der i 
denne Naturgrund være Noget, som ^ holder igjen og 
gjemmer ep Mulighed for Aanden. 

Kunde vi forestille os Selvbedraget fortsætte sit Kreds- 
lob gjennem de tre Hovedformer af Tanke, Villie og Følelse 
saa længe, saa vedholdende og i *en saadan Dybde, at det 
Skjulte i Selvets Grund blev bragt op i Bevidsthedens Lys 
og den sidste Eest af naturlig Umiddelbarhed opbrugt: 
saa vilde Selvbedraget fortætte sig i en Villie af ubetinget 
Lysfornegtelse, en i Aand formørket Villie, en Aandsvilhe, 
der ikke var menneskelig, men satanisk. At det under 
denne Forudsætning hverken vilde være Tanken eller Fø- 
lelsen, men Villien selv, der til allersidst kom til at gjøre 
Udslaget, er indlysende. Følelsen er uvilkaarlig; det 
følende Væsen har ikke Indtrykket i sin Magt, og heri 
ligger altid en Undskyldning for Følelsesbedraget. Ogsaa 
Tankebedraget har sin Undskyldning, saa længe det Ube- 
ladste endnu er saa fremherskende, at der kan bevares et 
Skin af, at Tanken bestandig er i Begreb med at søge 
det Sande. Først naar den fornegtede Sandhed staaer 
klaret for Tanken og Smertens Stik gaaer igjennem Hjertet^ 
har Egeavillien Betingelser for at forvandle Selvbedraget 
til absolut Selvforblindelse og drive Forhærdelsen til det 
Yderste. 

Dersom en saadan Selvmodsigelse blot var logisk, 
vilde den uden videre være at henføre under det Umulige, 

og Bedraget glide Tanken forbi, som en Skygge paa Væggen. 
Men en Selvmodsigelse af denne Art er mere end logisk, 
den er personlig. Allerede paa Driftvilliens Trin gjar 
Individet Erfaringer af, at det Sande ingenlunde er det 
Samme som det Behagelige, og Forstanden faaer ved slige 
Anledninger ofte travlt nok med at tilhylle det Usande, 
og besmykke det Halvsande. Paa Fornufterkjendelsens 
^> Trin kan EgenviUien i Skæbnens Navn holde sig selv saa 
fast, at den hellere vil »knuses« end »baies«. Kommer 
nu en saadan potenseret Egenvillie i Forhold til Aanden 
selv. Sandhedens og Ejærlighedens Aand, da er det ingen- 
lunde givet, at den bøier sig for Aanden, om den end 
maa erkjende Aanden for Magt. J)et Modsatte kan skee. 
Den potenserede Egenvillie faler, at den i al sin Afms^ 
dog har en Magt, Magt til at trodse Aanden. Greben af 
Selvmodsigelsens Krampe, griber den da med Fortvivlelsens 
Kraft til det Valg: hellere at lide alle Selvfortærelsens 
Kvaler end bekjende sin Skyld, bære Ydmygelsen og bøie 
sig for den Overmægtige. Naar dette Valg er skeet, saa 
er Forblindelsen fuldendt ; saa er Sandhed Løgn, og Løgn er 
Sandhed, Frihed Trældom, og Trældom Frihed: Kjærlig- 
liedens Lys udslukkes i Hadets Mørke. 

Den samme Sandhedens Aand, der vækker Kjærlighed, 
kan ogsaa vække Had, thi Had er en omvendt, i selvisk 
Trods forvrænget Kjærlighed. Det er ikke Kjærlighedens 
Skyld, at den vækker Had; den kan ikke gjøre for det. 
Kjærligheden kan taale Alt for Andres Skyld, men Selv- 
modsigelse kan den ikke taale. Den kan ikke fornegte 
sit Væsen og sige til sig selv: jeg maa forandre mig, jeg 
maa see at blive egenkjærlig, det vil sige: ukjærlig, thi 
ellers vækker jeg Had. Kjærlighedens Væsen er : ikke at 
skjule, met at aabenbare sig. Kaar da den sig aaben- 
barende Kjærligheds Aand vækker Had, saa bliver Hadet 
ikke ringe, fordi Kjærligheden er stor; nei, Hadet nærer 
sig af Kjærligheden, voxer ved Kjærligheden, stræber at 
maale sig med Kjærligheden og blive uendeligt, fordi 
Kjærligheden er uendelig. Hvad heri er skjult, skulle vi i 

denne Sammenhæng ikke forsage at drage frem, men kun 
holde det fast, at der paa Villiens Vei i Frihedens Navn 
virkelig er et Noget, som kan bedrøve Aanden. 

Vi have betragtet Selvbedraget fra den stærke Side; 
lad os til Slutning vende Synspunktet om og betragte det 
fra Svaghedens Side. 

Der er jo Mennesker, og deres Tal er vist ikke ringe, 
bekymrede Sjæle, som sukke i sig selv og sige: "Vi staae^ 
ikke Aanden imod ; vi føle, at vi trænge til Aanden ; vi 
bede om Aanden, men — Aanden kommerikke.« Og der 
er til Vederlag igjen dem, ' som i Overmaal nyde Aanden, 
Troens Udvalgte, hvis fedtpandede Trivelighed ligefrem glindser 
af Aanden: de snakke om Aanden og snakke med Aanden. 
De besiddq det Trylleord, hvori Aanden boer; saa kjende 
de Aanden godt: de ere, reent ud sagt. Kammerater med 
Aanden. — Der er i Forholdet mellem Gud og hvert 
enkelt Menneske en Hemmelighed, som kun den Alvidende 
gjennemskuer ; men see vi lidt skarpt paa det Menneske- 
lige, viser det sig da ikke ogsaa her, at Selvbedraget er 
dobbelt, ja tredobbelt. 

Der er et Forestillingsbedrag, som mefd Forglemmelse 
af Aandens Allestedsnærværelse, tager Aabenbaringsordet 
forfigengeligt, sætter Aanden fast i et Billede og gjør Bil- 
ledet udvortes. Under Billedet af en usynlig, men dog 
endelig Person, der bevæger sig i Rummet, farer »den 
Helligaand«, op og ned og ned og op, et bevinget Mellembud 
mellem Jord og Himmel. Vi forarges ikke over det Bil- 
ledlige; men naar dette Billedlige kiystalliserer i Phan- 
tasien til en fast Virkelighed, naar Aanden til visse Tider 
aflægger Besøg i et Menneskehjerte og gaaer igjen med 
Løfte om at vende tilbage ; naar, aige vi, dette Billedvæsen 
faaer en saadan Magt med Bevidstheden, afc den Bedende 
sidder og venter, at Aanden som Gjæst skal banke paa 
Døren: tør vi da undre os, om en saadan Ventende kan 
komme til at vente forgjæves? At gjøre Personlighedens 
Aand til et mythisk Væsen, trolovet med Iris, der farer paa 
Begnbuen, er at opfatte den som en Afgud; men at op- 
fatte Aanden som en Afgud, er at bedrøve Aanden. 

Det antydede Forestillingsbedrag forbinder sig med 
et tilsvarende Følelsebedrag. Indbildningen er, at Åandens 
Nærværelse skalde være Gjenstand for en umiddelbar ind- 
vortes Sandsning, at den Sjæl, hvem Aanden besøger, 
skulde være i Stand til at sige paa Klokkeslet, naar Be- 
søgeisen skete, skulde kunne gjøre en tydelig Adskil- 
lelse mellem to Væsener, sit eget Væsen og Aanden, 
skulde ligefrem kunne samtale med Aanden: »det sagde 
jeg til Aanden, og saa sagde Aanden til mig« o. s. v. 
Naar denne Indbildning faaer Overhaand, og dens skjulte 
Indflydelse er uden Tvivl langt større end Mange ret 
ville tilstaae: tør vi da finde det forunderligt, at der er 
oprigtige Sjæle, som vedgaae for sig selv, åt de aldrig 
have staaet Ansigt til Ansigt med Aanden selv, aldrig 
nogensinde have enten seet eller umiddelbart fornummet 
Guds egen Nærværelse som Helligaand? 

Saa skal den hellige Skrift bære Skylden. I Mod- 
sætning til de Billedtroende, som, for at tage Skriftordet ret 
bogstaveligt, gjøre det Overnaturlige unaturligt, og^ sætte det 
Indvortes til paa et Udvortes, optræde saa »de Fornuftige« 
med en Vidensfortolkning, som bortskaffer det Overnatur- 
lige, udvander Aabenbaringsordet og faaer dets Charakteer- 
præg udvisket. Saa bliver Aandens Bog ved Hjælp af et 
dobbelt Selvbedrag til en tvetydig Bog: Børnene i Amme- 
stuen holde sig til Billederne og lege Juul med det Over- 
naturlige; de Voxne opdage Naturligheden og lefle med 
Mythologifen. 

ForestilØngs- og Følelsesbedraget forene sigietTredie, 
den farligste Form af dem alle, og det er Villiesbedraget. 
Det Skuflfende, hvoriSra man gaaer ud, er Forestillingen om, 
at Menneskets naturlige Villie kan blive tilovers som en 
Størrelse for sig ved Siden af Aandsvillien. Hos Nogle bliver 
dette opfattet saaledes, at den naturlige Villie, være sig i 
Form af Driftvillie eller Fornuftvillie, skal tvinges ind 
under Aandens Lov og pidskes op til, om ikke just at for- 
^ tjene Aanden, saa dog til at gjøre sig værdig til Aanden, 
"beide sammen med Aanden, og, om muligt, ved gode 

OjerniDger indlægge sig Fortjenester hos Åanden. Herhen 
hører en egen Form af den saakaldte strenge, bekymrede 
Christendom, ikke den i Sandhed, men den i Suurhed be« 
kymrede, en Christendom, hvis Kjærlighed er en Art 
gudelig Ærgrelse, hvis Trøst er en Forvisning om de Glades 
evige Fordømmelse, en Christendom, som hader Verden med 
en guul Tro, der har sit Sæde i Galden. Hos Andre bliver 
Menneskets naturlige Villie ganske rigtigt erklæret for 
uduelig til at gjøre Aandens Gjerninger. Alt beroer uden 
videre paa Aanden og Troen, den nye Villie kommer af 
sig selv. Vil Aanden, saa er der Villie; vil Aanden ikke, 
nu vel, saa er der endnu ingen Villie — Villien groer 
langsomt. Men det gjør Ingenting: af Tro er der fuldt op, 
og Aand og Tro er det Hele. Paa disse Betingelser 
kommer det til et skjønt Forlig mellem Aandsmennesket 
og det naturlige Menneske: de kunne nu saa godt sam- 
men, thi de elske jo begge Friheden. Troen har sin Fri- 
hed i det Overnaturlige, og det kan jo ikke genere det 
Naturlige; Driftvillien, der har sin Frihed i det Naturlige, 
kan gaae omkring og græsse, hvor helst den vil, paa Time- 
lighedens Overdrev, naar den for Besten er skikkelig og 
ikke forgriber sig paa Troen. Forliget er saa hjerteligt, at 
det livagtigt seer ud, som om åe to Villier, Troens og 
Driftens, vare blevne til een Villie. Herhen hører en vis 
Format\pn af den saakaldte glade Christendom, ikke den i 
• Sandhed glade — thi det er for Troen evig vist, at Aan- 
dens Liv er et Liv i Glæde — men den i Naturlighed 
glade, den kisteglade, der finder det saa deiligt paa Jorden, 
fordi den er saa sikker paa Himlen. 

Naar disse Selvbedrag hæves, og de kunne hæves — 
hvert Menneske har i det aabenbarede Ord, det Ord, hvis 
levende, sakramentale Nærværelse er at finde i Menigheden, 
Betingelser for at hæve dem, naar han alvorlig vil — saa 
kommer Aanden. 

Der gjøres i vor nærværende Tid adskjellige Forsøg 
paa at forlige Nutidsbevidstheden med den bestaaende Re- 
ligion. Man gaaer i denne Henseende ud fra den ganske 

vist almeengyldige Forudsætning, at Menneskeheden har 
Trang til Religion, en saa dybtgaaende og væsenlig Trang, 
at Stater og Folk, Civilisation og Sædelighed, al borgerlig 
Orden og alle en høiere Oplysnings Goder vilde løse sig op 
i et Chaos af raae Lidenskaber og Menneskelighedens Træk 
forvrænges til Rovdyrets Glubskhed og til Abens Lignelse, 
hvis Religionen forsvandt fra det menneskelige Samfund. 
Man holder endvidere fast paa den i sig fuldgyldige 
Sandhed, at det Religiøse umuligt kan være os et Levende, 
Nærværende, dersom det ikke paa aandskraftig Maade for- 
maaer at gjennemtrænge Nutidsbevidstheden saa fuldstæn- 
dig, at vi med fuld Frihed leve og virke og røre os deri 
som i vort rette, aandige Livselement. Man har ganske 
rigtig indseet, at det maa være dette aandige Livselement, 
der indeholder de første afgjørende Betingelser for Dan- 
nelsen af Charakterer med et nyt Syn og en ny Villie, 
en Villie, som med Tro og Mod tør gribe Opgaverne^ fra 
Grunden af og freidig arbeide paa deres Løsning. Om alt 
dette maae vistnok de Fremmeligere i Tiden alle være 
enige; men, gaae vi nærmere ind paa Sagen, made 
vi saa ikke dette Forunderlige, at Forsøgene begynde med 
at oversee det første Nødvendige? • 

Skal det Religiøse sættes i Kraft, saa er det dog vel 
aldeles nødvendigt, at Enhver maa begynde med at spørge 
sig selv, hvori det Religiøse da væsenlig bestaaer, hvad 
Religion oprindelig er, og hvor Sandhedsmærket findes, 
det ubedragelige, der kan forvisse ham om, at han ikke 
farer vild og begiver sig ind paa det Uvisse. Er Sand- 
hedsmærket tilforladeligt, da maa det findes i hans eget 
Selv, i Selvforstaaelse af Tro og Åand. Denne Selvfor- 
staaelse er en Villiesforstaaelse, en Forstaaelse af Underet; 
thi Underet er Religionen selv. At en menneskelig Villie 
staaer i et Nødvendighedsforhold til villieløse Ting, deri 
er der intet Under ; at menneskelige Villier forholde sig til 
hverandre som Vilkaarlighedspunkter, der alle beherskes af 
overmægtige Love, deri er der intet Under. Men al^ Guds 
ahnægtige Villie er traadt i Forhold til Menneskets afmæg- 

tige Villie, har aabenbaret sig selv som en Menneskevillie, 
og ved denne sin Selvaabenbarelse stiftet et Kjærligheds- 
forhold, en salig Forligelse, at de to Villier, Guds og Men- 
neskets, til evig Tid kunne være som een Villie, det er i 
Aand og Sandhed et Under. De, der mene, at de bedst 
kunne sætte det Beligijøse i Kraft ved at udelukke Underet^ 
ere som de, der mene, at de bedst kunne tegne Cirkelen 
ved at fremstille den som en Fiirkant. At forkaste Underet 
er at forkaste Religionen; at antage Religionen som Reli- 
gion er at erkjende Underet. 

Staaer Sandhedsmærket fast i det Indre, saa udgaaer 
herfra det Lys, som kan opklare det tilsvarende Ydre. 
Det Indre i Troen er saa langt fra at være ligegyldigt mod 
sit Ydre, at hver Troende maa erkjende, at hans Selvfor- 
staaelse i Åand ikke skyldes ham selv, men er vakt ved 
et udenfra kommende Ord, og hviler paa det sakramentale 
Ordets Under, som med Aandsvilliens Almagt meddeler sit 
Indre i, med og under et bestemt Ydre. Saa er her 
altsaa formedelst Underet et fortsat, levende Vexelforhold 
jnellem det Indre og det Ydre. Saalænge alt det Ydre 
opfattes og bedømmes som Middel og Gjennemgangsled for 
det Indre, saalænge vedbliver Selvforstaaelsen at berige sig, 
og Sandhedsmærket slaaer tiL Først naar Bevidstheden 
gjør Forsøg paa at gaae uden om Troen, bagved Troen, 
for at gribe den religiøse Kjendsgjerning i reen, historisk 
Udvorteshed, svigter Sandhedsmærket, og Famlen og Tvivlen 
begynder. Det kan ikke noksom indskærpes, at Troen og 
Troens Indhold ere uadskillelige: ethvert Mirakel er Kari- 
katur, naar det ikke bliver seet med Troens øie. Den 
hellige Historie udfolder for vor Betragtning^ en Række 
Livsbilleder og fører ps ind i en Kreds af Kjendsgjerninger 
og Phænomener, i hvilke Fortidens Troende, de være nu 
øienvidner eller ikke Oienvidner, have seet og erlgendt de 
Almagtstegn, ved hvilke den frelsende, forløsende Kjærlig- 
hedsvillie har aabenbaret sig for dem; Spørgsmaalet er, 
om vi i deres Tro kunne gjenlgende Troens Væsen og dele 
Tro med dem. Forstaaelsen og Tilegnelsen af den hellige 

Historie er en sig fortsættende Gjenkjendelse af Troens 
Liv, dens Væsen -og Indhold. Hvor denne Gjenkjendelse 
svigter, der svigter ogsaa vort Sandhedsmærke, og det 
Overleverede berører os ikke religiøst. 

Det er en fuldt berettiget Fordring, den nyere Tid 
har opstillei, at Forskningen skal være fri. Paa de her 
opstillede Vilkaar kan Åabenbaringstroen ikke have det 
Bingeste at indvende imod den videnskabelige Forsknings 
ubegrændsede Frihed; thi nu veed den med sig selv, at 
ingen Yidenskritik, dens Resultater være nok saa negative, 
længer er i Stand til at undergrave det religiøse Grund- 
lag. Blev det end videnskabeligt beviist, at vi ikke havde 
et eneste Evangelium umiddelbart fra noget øienvidne, ja 
selv om det kunde bevises, at vort Matthæusevangelium 
var fra det andet, og vort Johannesevangelium fra det 
tredie Aarhundrede: saa vilde alle disse Beviser dog ikke 
have den ringeste Indflydelse paa Bestemmelsen af Reli- 
gionens Indhold. Her spørges ikke om de historiske 
Mellemled, hvorigjennem Sandhedsmeddelelsen er gaaet; 
her spørges om Sandheden, den aabenbarede Sandhed, og 
Såndhedsmærket, det ubedragelige, er i vort Indre. 

Vi leve af Underet og dog under Lovene; vi leve 
under Nødvendighedens Tryk og dog i Friheden, midt i 
den materielle Verdens haandgribelige Ejendsgjerninger og 
dog i en nærværende Evighed, saa sandt vi have den per- 
sonlige Vished, at Villien er Aand, og Aanden Villie. 

At maale sin Tro med F^olelsens Varme er usikkert, 
thi Varmemaalet er ubestemmeligt, og det Ubestemmelige 
kan ski|Se. At maale sin Tro med Tankens Klarhed er 
usikkert, thi Klarheden er kold og Idealet i Tankens Speil 
staaer udenfor Virkeligheden. Men at maale sin Tro med 
Aand og Villie, med den Aandsvillie, som i Tankens Klar- 
hed har Inderlighedens Varme og Selvbestemmelsens Vir- 
kelighed, er sikkert: Sandhedens Maal for Aand og Tro er 
en kraftig Villie. 



Sjette Porelæsniiig. 



En kraftig Villie vil virke: vælge, beslutte, handle; 
det vil Driftvillien, det vil Fornuftvillien, vil i heieste For- 
stand Aands villien. Hvad vælger da Aandsvillien? Den 
er i Væsen guddommelig, og vælger det Menneskelige; den 
er i virksom Aabenbarelse menneskelig, og vælger det Gud- 
dommelige : den er i sit Valg gudmenneskelig. Det er i 
Ordet som Gud, at den Evige selv udvælger hvert Menneske, 
og det er igjen formedelst Ordet, at Mennesket af Aandens 
Kraft kan gjøre Udvælgelsen virkelig. Først da, naar den 
menneskelige Villie paa een Gang vælges og vælger, vælges 
af Gud til at vælge Gud, vælge sit Udspring: da brister 
Egenvilliens Selvbedrag. Selvet vælger sig selv efter' sin 
evige Bestemmelse, vælger Frihed i ubetinget Afhængighed, 
vælger at ville Eet: være Aandens Organ, vælger at ville 
Guds Villie. Valget er ikke mellem Dette eller fliint 
af mange Goder; Valget er indenfor Villien selv mellem 
lavere og høiere, forkrænkelig og uforkrænkelig Villie. Det 
er Villielivets dybeste Krise: den gamle Villie døer, for at 
fødes paa ny ; Driftvillien begraves, for at opstaae forklaret 
som Aandsvillie. Et saadant Valg mellem Liv og Død 
er Valget mellem Tro og Vantro. 

Troen, det kan ikke noksom gjentages, er mere end 
en Eørelse, mere end en troskyldig Antagelse af et fore- 
åtrevet Noget, hvorpaa der skal troes; Troner Fordybelse 

R. Nielsen: Om Villien. 5 ' 

i Åand, er Hjertets fulde Hengivelse til Livets Ord ; denne 
Hengivelse er mere end en Indseen, mere end en Tænken, 
den er en Villiesakt, en indre Gjerning, Åandsvilliens første, 
oprindelige Handling. »Giv mig dit Hjerte!« d«t vil sige: 
giv mig din Villie. 

Den kraftige Villie har altid et Maal; det har Drift- 
villien) det har Fornuftvillien, det har i allerheieste For- 
stand Åandsvillien. Hvilket Maal har da Aandsvillien sat ? 
Den vil det Timelige, men for det Eviges Skyld, det Evige 
er Maal, det Timelige er Middel. Maalet er: Personlig- 
hedens timelig betingede, men kraftig dybe, alsidig virke- 
lige Udfoldning af et evigt Livs uudtømmelige Indhold. 
Derfor er dette Maal baade timeligt og evigt. 

Driftvillien hår sit Maal i det Timelige, den vil i al 
Naturlighed et Nærværende; Fornuftvillien har sit Maal i 
et nærværende Evigt, hvis Love blodsuge det Naturlige og 
fortære det Timelige. Driftvillien vil umiddelbart det 
Menneskelige, men gjør det Personlige timeligt, og bliver 
umenneskelig. Fornuftvillien vil i den almene Nødvendig- 
heds Navn det Menneskelige, men opløser Selvet og bliver 
derved umenneskelig. Det Umenneskelige, der ligger skjult 
paa Bunden, saa vel under Fornuftvillien som under Drift- 
villien, hidrører fra, a<i 'begge saa udelukkende ville det 
Menneskelige, kun det Menneskelige. Åandsvillien derimod 
har i Maalets Eenhed et dobbelt Maal; den vil i personlig 
Forstand det Menneskelige, fordi den personlig vil det 
Guddommelige. Den vil 'ikke et Guddommeligt for sig og 
et .Miinneskeligt for sig; den vil i den sande Personligheds 
hellige Navn det Gudmenneskelige. Saa omfatter dens 
Maal baade Jord og Himmel, baade et Nærværende og et 
Tilkommende, baade et Her og et Hisset: det dobbel- 
sidige Maals gudmenneskejige Eenhed er Livet selv, det 
evige Liv. 

At det evige Liv er Livet selv, kan sees paa Lovene. 
Det forholder sig nemlig ikke saaledes, som Mange synes 
at antage, at der efter Oprindelsen skulde være to Slags 
Liv, et der udspringer af Timelighed, ved Siden af et 

andet, som er fra det Evige. De, der holde fast paa 
Forestillingen om et Liv, hvis Oprindelse, Udvikling og 
Afslutning udelukkende skulde tilhøre Timeligheden, have 
ikke gjort sig tilbørligt Bede for, hvad Timelighed er, og 
hvad der forstaaes ved det, vi kalde Liv. 

Timeligt er ingenlunde alt det, som foregaaer i Tiden ; 
thi enhver Udvikling, ogsaa af et evigt Indhold, maa fore- 
gaae i Tid : Tid hører med til Evighed. Timeligt der- 
imod er det, som i Tiden ibregaaer saaledes, at dets 
Virken og Væren forudsætter Udstykning og betinges af 
Sammensætning. Foranderlighed , Omskiftelighed , For- ^ 
^ krænkelighed, det Enes Fremgang af det Åndet og Opløs- 
ning i det Åndet, altsaa udstykket Åndethed, er Ejende- 
mærket paa Timelighed. I denne Forstand ere alle mate- 
rielle Dannelser timelige. 

Ånderledes med det Evige, hvis Væsen i Ålt er sig 
selv ligt. Ållivet er evigt,, et Selwæsen, som igjennem 
Stoffet, det timelige Åndet, udvikler sig selv, kun sig selr 
og sit Indhold. Livet i alt Levende begynder indenfra og 
holder sig under Stoffets Bearbeidelse, Omformning og 
Tilegnelse i sit indre Kredsløb; i dette Kredsløb viser sig 
det Evige. Der declameres om Materiens Evighed, om de 
evige Stjerner, de evige Bjerge o. dsl. ; det er k«in Decla- 
mation. Materiens, Stjernernes, Bjergenes Tilværelse er 
en selvløs Tilværelse, en Tilværelse i Åndethed, altsaa i 
Timelighed. De Billioner Gange Trillioner af Åar, hvor- 
med man saa let kan rutte, formaae ikke at gjøre al denne 
Timelighed til en virkelig Evighed. Men Ållivet, som 
midt i Åndetheden beseirer Udstykningen, fortsætter og 
bevarer sig selv, er evigt. Der er i Plantens Celler og i 
Markens Blomster mere Evighed end i alle »de evige 
Stjerner« tilhobe* Livsphænomenerne ere forkrænkelige, men 
Livets Væsen i sit stille Kredsløb er uforkrænkeligt; det 
sammensættes ikke af et Åndet og løses ikke op i et 
Andet: det bliver i sig selv, uforanderligt i sine Foran- 
dringer, uforgængeligt i sit Indre, skjøndt det Ydre 
forgaaer- 

Man besinde sig ret paa Forskjellen mellem det Le- 
vende og det Livlese, og man vil overbevise sig om, at 
ethvert Væsen, vi ansee for et Levende, om det saa kun 
lever i en enkelt Celle, bliver at ansee for et Selvvæsen, 
medens Stoffet, det Materielle, med dets Kræfter og Love 
kun er et Andetvæsen, er livlest, fordi det er seivlest. 
Heri sees en gjennemgaaende Forskjel mellem ')hysiske 
Love og Livslove. De physiske Love ere Timelighedslove ; 
kun Selvudviklingslovene ere sande Evighedslove. Af blotte 
Stofdde og physiske Love kan Livets Oprindelse ikke af- 
ledes: at aflede Livet af det Livløse, Selvvæsenet af det 
SelvliOse er ligesaa umuligt, som at aflede Noget af Intet. 
Forst, idet det Timelige gaaer ind under det Evige, og de 
physiske Love optages i Love for Selvudvikling, erkjende 
vi Livets Love. 

Hvorpaa beroer saa Adskillelsen mellem timeligt og 
evigt Liv? Ikke paa Allivets Væsen, thi det er fra Evighed 
af et Selvvæsen, men paa Livets særlige B'remtræden i de 
levende Individer. I denne Henseende - er Forskjellen mellem 
Planteliv, Dyreliv og Menneskeliv af gjennemgaaende Be- 
tydning. I Plantelivet er Selvvæsenet saa flydende, at et 
bestaaende Selv ikke danner sig; i Dyrelivet faaer Selv- 
væsenet et naturligt Selv, thi Dyret har en Sjæl; men 
først paa Menneskelivets Trin er Spiren lagt til Udvikling 
af et Selv, der er sig bevidst, et aandigt, personligt Selv. 

Det Spargsmaal, hvorledes de levende Individer kunne 
fortsætte deres Selvudvikling ud over Tirnelighedens Grænd- 
ser, kan ingen Videnskab besvare* En saadan i det Uende- 
lige fortsat Udvikling af det individuelle Liv er fra de 
naturlige Erfaringers Synspunkt usandsynlig, men, ifølge 
Livslovene, dog en Mulighed. Det er denne Mulighed, 
Troen griber, idet den opdager Selvets Evighed, opløser 
den i TimeKghed hildede Egenvillie og forvandler den til 
Aandsvillie. Den fulde Forvisning om Individernes evige 
Liv er betinget af Aandsvillie. 

Det er en letfærdig Forestilling, at der i dette Nær- 
værende ikke skulde gives nogen personlig Vished om et 

evigt Liv, men først efter Døden. Skulde vi først efter 
Døden opdage, at der er et evigt Liv, kunde Opdagelsen 
blive forfærdelig. 

Egenvillien, hvad enten den for øvrigt optræder i 
Form af Driftvillie eller som Fornuftvillie, forfiegter det 
evige Liv, og gjør Brud paa dets Love. Driftvillien gjør 
Individualitetens timelige Krav gjældende, men udelukker 
de evige ; det er et Lovbrud, et Brud paa Livsloven. For- 
nuftTilUen gjør Evighedskrav gjældende^ men paa en selvisk- 
selvløs Maade til Individualitetens Undergang; det er et 
Lovbrud,, et Brud paa Livsloven^ En såadan Egenvillie 
kan gjøre Væsen af Nødvendigheden, bukke og skrabe for 
Naturlovenes Uforanderlighed, saa meget den vil, den gjør 
dog Brud paa en uforanderlig Lov, Frihedens, Personlig- 
hedens hellige Lov, det evige Livs Grundlov. Men at 
gaae gjennem Døden ind til Evigheden som en vitterlig 
Forbryder mod det evige Livs Grundlov, er dog vel en 
betænkelig Sag. ■:% 

Paa Aandsvilliens Trin stiller Forholdet mellem det 
Timelige og det Evige sig som et Forhold i Splid og For- 
soning. Eun forsaavidt det Timelige i enhver Henseende 
g] øres til Middel for det Evige, kan Aandsvillien bruge det 
Timelige og trods Modstand, Hindringer og Gjenvordigheder 
forlige sig dermed. Saa kan der strides og lides i det 
Timelige, men naar der strides og lides for det Eviges 
Skyld, erkjendes det, at Strid og Lidelse afgive Betingelser 
for at udvikle Villiens Kraft og forhøie dens Styrke; med 
denne Erkjendelse voxer Forvisningen om evigt Liv: det 
Evige kommer bestandig nærmere, saa er der en For- 
soning. Men endskjøndt Livet i denne Forsoning er evigt, 
saa er det dog endnu ikke saligt. Saligheden er kun i 
lyse Oieblikke; Spliden er ikke hævet: Modsætningen 
bliver mellem Saligt og ikke Saligt. Det er Villielivets 
Lov inden Timelighedens Grændser. 

Anderledes, naar Timeligheden omskiftes med Evig- 
heden, naar Her ombyttes med Hisset. I Evigheden 
" selv ere de to Væsener, det timelige og det evige. Fjender 

paa Liv og Dad, uforsonlige Fjender. I Evighedens Bige 
taales ingen Timelighed, thi her taales ingen Forkrænke- 
lighed; det følger af Sagens Natur, det ligger i Evigheds- 
loven. Al udvortes Timelighed, alle Mærker af naturlig 
Forkrænkelighed kan Døden borttage; men det Forkrænke- 
lige, der er i det Indvortes, naar Selvet med sin Egenvillie 
er i Forkrænkelighed, trods al sin Årbeidsvigtighed dog i 
sit Selvbedrag lutter Endelighed, lutter Timelighed, lutter 
Forkrænkelighed, dette Mærke kan Døden ikke borttage; 
thi Døden har ingen Magt til at udslette det Personlige i 
Menneskets Væsen. 

Saa er da dette det evige Livs ubrødelige Lov: 
»Enten — Eller«. Enten har Mennesket sit inderste 
personlige Liv i Aandsvillien, og da kommer Evighedens 
Vaar og udfolder Livet til Blomst ; det er det Salige. Eller 
Mennesket har sit Liv i sin Egenvillie, har i EgenviUiens 
Almene villet sig selv og sin Oplosning. Saa kommer 
dette Selv med sit Selvbedrag som Evighedens Fj^Jide ind 
i Evigheden. Det vil opløses, og kan dog ikke opløses, 
thi det Evige i Selvet gjør sin Ret gjældende. Det har 
ikke villet et evigt Liv, saa maa det lide alle Selvmod- 
sigelsens Kvaler; det har ikke villet Alkjærlighedens Yillie, 
saa møder det Magten, den dømmende Villies Almagt ; det 
er det Usalige. . Timelighedens Modsætning af Saligt og 
Ikke- Saligt kan altsaa i et Hisset forvandle sig til en 
Evighedsmodsætning mellem Salige og Usalige; det er en 
Dom efter Loven. 

»Men«, sige den oplyste Fornufts Talsmænd, »dette 
Usalige er jo netop det Inhumane. Troér Aandsvillien at 
kunne kyse os med Usalighed, reent ud sagt, med Mulig- 
heden af en evig Fordømmelse, saa have vi da her et 
haandgribeligt Beviis for, hvad det er, hvortil det Hele 
tilsidst peger hen. En evig Fordømmelse! Det er et nyt 
Opkog af den gamle Modsigelse, en Begrebsmodsigelse, 
som Videnskaben forlængst har løst, — det Usalige, det 
Barbariske, det Umenneskelige!« Vort Svar er kort. Som 
Livet er, saa ere dets Love, og Lovene ere jo — »ufor- 

anderlige«. Dersom Frihedens, Personlighedens Grundlov 
er barbarisk, saa er ganske vist det evige Liv barbarisk; 
men saa er ogsaa al Tale om indre Selvstændighed, per- 
sonligt Maal, Kamp for Frihed, og- hvad man ellers vil, 
naar der tales i Alvor, menii\gsløs, barbarisk Tale. 

Lad os holde os til det, vi kjende, det evige Livs 
Love indenfor Timeligheden, og til Slutning kaste et Blik 
paa Forholdet mellem det Religiøse og det Humane. 

Vi tør da, hvad dette Forhold angaaer, ikke blive 
staaende ved det Udvortes og kalde Historien til Vidne 
paa, hvor ofte Religionen har villet en Vei, og Humani- 
teten en anden. Spørgsmaalet er : hvad fordrer Religionen, 
og' hvad fordrer Humaniteten ? Lade de religiøse og humane 
Fordringer sig forene eller ikkis ? Intet kan være mere 
aandssvækkende end den i taaget Fromhed undfangede 
Forestilling, at Livet i Gud og Livet i Verden skulde være 
uforenelige Ting, at et kraftigt, dygtigt, virksomt Liv i den 
virkelige Verden skulde være en Synd. Naar nu de, som 
kalde sig »Guds Børn«, desuagtet ere nødsagede til at 
»arbeide og see paa Profiten« lige saa vel som »Verdens 
Børn«, saa trøste de sig med »den haarde Nødvendighed« 
,og »Guds Naade«, og leve hen i et gudeligt Smaavrøvl om 
»Syndernes Forladelse«, som ikke fremmer det Humane, og 
ingen Hjemmel har i det Religiøse. Thi hvad er det, 
Religionen oprindelig kalder Synd? Det er jo den Til- 
stand, hvori Mennesket befinder sig udenfor Aanden, den 
Tilstand, hvori Individet er hjemfaldet til Driftvillien og 
den af Gud forladte Egenvillie. Mennesket, siger Reli- 
gionen, fødes i Synd; thi det fødes under Driftvillien. Af 
Tilstanden Synd udspringe de saakaldte actuelle Synder; 
de gaae gjennem Følelse, Phantasie og Forestilling og mod- 
.tage den individuelle Tilregneligheds Præg, idet de optages 
og fuldbyrdes af Egenvillien. 

' Betragte vi disse virkelige Synder nøiere, da viser det 
sig, at de lige saa vel forstyrre Livet i Verden som Livet 
i Gud, ere i lige Grad ødelæggende for det Humane og 
for det Religiøse. Det er en egen Art gudelig Naivetet, 

naar en Sjæleryster, som rigtig vil gaae løs paa Verdens 
Ugudelighed, giver sig til at dundre mod Mord, Tyveri, 
Overdaadighed, Gjerrighed, Ondskab, Svig, Løsagtighed 
osv., som klare Beviser paa Oprør mod Gud, Overtrædelser 
af hans strenge Bud. De beængstede Samvittigheder &ae 
et Indtryk af, at dersom den Almægtige ikke saa bog- 
staveligt havde forbudt alt Sligt i sin hellige Lov og truet 
Overtræderne med Helvede, saa havde slige grove Udbrud 
af menneskelig Egenvillie ikke i egenlig Forstand været 
Synder. Det glemmes, at Almagtens Bud ere Kjærligheds- 
bud, at det Onde forbydes, fordi det i sig selv er ondt, 
og er ondt fordi det undergraver det Menneskelige. En 
Gud, hvis Villie fordrer noget Andet af Mennesket end 
det, sem hvert Menneske, .der i Tro erkjender sin evige 
Bestemmelse, maa fordre af sig selv, er en Afgud; med 
andre Ord: en Beligion, der staaer i Strid med sand 
Humanitet, er lige saa f^sk som en Humanitet, der staaer 
i Strid med sand Beligion. 

Denne Erkjendelse hænger paa det Nøieste sammen 
med den rette Forstaaelse af, hvad Syndsforladelse er. 
Det er en barnlig Forestilling, at Faderen i« Himlen, der 
er blevet vred, fordi hans strenge Bud er overtraadt, kan, 
idet Forbederen træder imellem, formildes og blive god 
igjen, naar Synderen kryber til Korset og beder ydmygt 
om Forladelse. Det Barnlige i en saadan Forestilling bør 
vi ære og agte, thi det er evig vist, at Gudsforholdet fra 
Menneskets Side vedblivende maa værø et barnligt Forhold. 
Men det Barnlige er væsenlig forskjelligt fra det Barn- 
agtige. Og barnagtigt bliver Forholdet saa vel hos de 
»søde« Christne som hos de »sure«, naar. Syndsforladelsens 
evige Grundlov miskjendes. 

De Glade, der ere saa rødmussede, fordi de midt i 
»Verdensvrøvlet« kunne gjøre saa omtrent, hvad de ville, 
og dog altid være forvissede om »Syndernes Forladelse«, 
fordi den staaer i den tredie Troens Artikel, ere ikke 
barnlige, men barnagtige. Istedenfor at maale Synden 
med Selvmodsigelsens lige saa humane som religiøse 

Maalestok, og kjende Angerens Alvor og Syndsforladelsens 
Virkelighed paa den gjenopvakte Aandsvillies fornyede 
Spændkraft, skyde de Loven tilside, og voxe og groe i den 
Indbildning, at en gammel Psalme er vel saa god som 
en ny Villie. 

De sure Christne, der holde paa Tvangslovene, have 
Besværlighed nok, ikke blot med deres egne, men ogsaa, 
og det fornemmelig, med Andres Synder: intet Under, 
at de ere saa blege. Naar det store Synderegister med 
Hor og Mord og Liixus og Overdaadighed og Svig og 
Tyveri osv. oprulles, undgaaer det deres Opmærksomhed, 
at Sjæledommeren staaer med den ene Fod i Himlen, 
men med den anden paa Baadstuen; det undgaaer dem, 
at de store Synder paa Regnebrættet i Grunden ere lige 
saa inhumane som irreligiøse, at Politiet stadig er paa 
Spor efter de groveste, uagtet Politiet jo dog ikke er en 
religios, men en slet og ret human Institution: denne 
storladne Ivren mod »Synderne« og »Synderne« og »Syn- 
derne« er, naar den sees i sit Forhold til Aand, mindre 
alvorlig end barnagtig. 

Jo mere den religiøse Erkjendelse klarer sig, d'estø 
tydeligere vil det indsees, at Livet i Verdeii maa være en 
væsenlig Betingelse for Livet i Gud, saa sandt det religiøse 
Liv i høieste, fyldigste Maal er et Villieliv. Eet er for- 
nødent; men for dette Enes Skyld er et Verdensindhold 
af Følelser, Forestillinger, Interesser og Arbeider fornødent. 
Synden kan nu antage to Former. Enten mangler Selvet 
det ene Fornødne, AandskjærUgheden med Tro og Haab 
er udeladt, og Egenvillien kaster sig graadig over det 
Man^øldige: det, er Synden i Form af Verdslighed; 
eller Selvet forbruger al sin Villiekraft paa at skille sig 
af med det virkelige Verdensindhold og forbrænde i Gud, 
det være nu ad Endelighedens Vei ved vilkaarlige For- 
sagelsers gode Gjerninger, eller ad Uendelighedens Vei ved 
mystisk at styrte sig i den unævnelige Alkjærligheds 
Lyshav: det er Synden i Form af misforstaaet Gude- 
lighed. Livet i Gud betyder, at Mennesket ubetinget 

har opgivet sin Egenvillie og erkjendt sin absolute Af- 
hængighed af Guds ViUie. Livet i Verden betyder, at 
den absolute Afhængighed begrunder en virkelig Frihed, 
at Aandsvillien gjør Mennesket selvstændigt. Aanden 
beviser just sin Personligheds Kraft deri, at Mennesket 
med kraftig Villie og sikker Haand tager £at paa det 
virkelige Livs Arbeider. 

Middelalderens naive Adskillelse mellem gudelige 
og verdslige Gjerninger kan hverken bestaae for Reli- 
gionens eller for Humanitetens Dom. Alle sædelige Hand- 
linger ere i lige Grad religiøse og humane, saa sandt de 
udgaae fra Aandsvillien. 

Ingen Gjerning i Verden, der staaer i noget Forhold 
til det personlige Liv, er Aanden for ringe; og ingen 
udvortes endelig Gjerning, selv om den overbød den største 
i en Loyola's himmelstormende Askese, er stor nok til 
at udtrykke Aanden som Aand. 

Der er i alle Gjerninger, de være »gudelige« eller 
»verdslige«. Synd, naar Aandsvillien mangler; men i alle 
Gjerninger, de kaldes nu verdslige eller gudelige, ophæves 
det Syndige, forsaavidt Aandsvillien træder i Kraft. 

Der er ikke tre Slags Gjerninger: nogle, vi ^skulle 
gjøre for Guds Skyld, andre vi skulle gjøre for Næstens 
Skyld foruden dem, vi skulle gjøre for vor egen Skyld. 
Elsk Gud over alle Ting og din Næste som dig 
selv! Disse Lavens store Bud ere eet Bud. Det er 
umuligt at elske sig selv i Sandhed uden at elske Gud, 
og det er umuligt at elske Gud uden at elske sin Næste. ' 
Det Religiøse er, at Kjærlighed til Gud staaer øverst; det 
Humane er, at Kjærlighed til os selv staaer uadskillelig 
fra Kjærlighed til Næsten. 

Det gamle ufrugtbare Skolespørgsmaal, hvorledes vi 
med Sikkerhed skulle udfinde, hvad Guds Villie er med 
Hensyn paa Livets enkelte Gjerninger i de forskjellige 
mødende Tilfælde, folder fra dette Synspunkt bort af sig 
selv. Tilværelsen stiller Mennesket en uoverskuelig Mængde 
af høist forskjellige Opgaver. Ingen af disse Opgavers 

LøsnlDg er overladt til Menneskets selviske Forgodtbefin* 
dende. Det Beligiøse fordrer, at de alle, umiddelbart eller 
middelbart henføres — i Troen — til Guds Villie. Men 
ingen af dem alle bliver i sin umiddelbare Enkelthed bog- 
stavelig bestemt ved en af Oud dicteret Befaling; de skulle 
alle opfattes med Åandens Frihed. Det Humane skeer sin 
Bet, idet den menneskelige Villie som Aandsvillie er i 
hvert mødende Tilfælde opfordret til at handle ud af 
Personlighedens Indre. 

Grundforholdet mellem det Beligiøse og det Humane 
lader sig, ifølge vort Foregaaende, nøiagtig bestemme ved 
Forholdet mellem Driftvillie, Fornuftvillie og Aandsvillie. 
Fornuffcvillien betegner, som vi have seet, et Overgangs- 
trin, og lader sig ikke gjennemfere; den svæver bestandig 
mellem Beligiøst og Irreligiøst, mellem Humant og Inhumant. 
Driftvillien vil, idet den begynder at blive fornuftig, uden 
videre ind paa det Humane. Om den end bliver paavirket 
af Aand, opgiver den derfor ikke sig selv, men gaaer paa 
Accord med det Beligiøse, og søger paa bedste Maade at 
drage Fordeel af Beligionen for at bevare og fremme Hu- 
maniteten. Hertil svarer den ofte noget krinkelkrogsagtige 
Brug, som politiserende Samfund, af Klogskabshensyn, have 
vænnet sig til at gjøre af de religiøse Institutioner. 
Aandsvillien derimod staaer i et dobbelt Forhold til det 
Humane, et Qendtligt og et forsonligt. Den staaer i Strid 
med Drifthumaniteten, thi den staaer i Strid med den 
naturlige Driftvillie. Den stiller sig afgjørende paa Beli- 
gionens Side, retter sine Angreb mod den aandsfornegtende 
Humanitet, nedbryder dens Altere og brænder dens Idoler. 
Saa seer det ud, som om den var barbarisk. Men disse 
Angreb paa falsk Humanitet ere i Frincipet til Bedste for 
det i Sandhed Humane; just derved, at det Humane 
ubetinget gaaer ind under det Beligiøse, bliver det gjen- 
fiødt til et høiere Liv: Aandsvillien griber ind i det Verds- 
lige, planter sit Frihedsbanner og gaaer i Kamp for Hu- 
manitetens Bet. 

Det tvesidige Forhold mellem Aandsvillien og Huma- 
niteten lader sig eftervise i alle Samfundets Kredse, i 
Familien, i det Borgerlige, i de Almeenhedéns Formaal, 
for hvilke der arbeides meå Ideer. 

Ægteskabet er Familielivets sædelige Grundlag. 
Hvorfra stammer det? hvilken Gyldighed har det? er det 
opløseligt eller uopløseligt? De, som leve med den usmin- 
kede Drifthumanitet, maae naturligviis erklære Ægteskabet 
for et naturligt Produkt af Driftvillien. Det Humane er 
da, at Ægteskabet betinges af gjensidig Kjærlighed; de 

, umiddelbare Hjerters umiddelbare Hengivelse med Offer 
og Accidenser er Ægteskabets Lykke. Hændes det nu, 

^ at Kjærlighedsilden gaaer ud, og det kan saa let hændes, 
da det jo er Driftkjærlighed, saa maa Ægteskabet hæves, 
for ikke at blive ulykkeligt. Have Individerne ikke uden 
videre Ret til at hæve det selv, da er det naturligviis en bru- 
tal Inhumanitet af et slavisk Bestaaende, som tør understaae 
sig at sætte Skranker for den frie Kjærlighed i »det frie 
Kjød«. At Aandsvillien ikke kan forlige sig med en saa- 
dan Humanitet, er begribeligt. Men det Samfund, der er 
blevet staaende ved at faae Drifthumaniteten sminket op med 
nogle sædelige Skjønhedspletter, uden at ville gaae ind 
paa Religionens ubetingede Fordring, tilfredsstiller heller 
ikke Aandsvillien. Fra dette Standpunkt faaer man ud, 
at Ægteskabet ganske vist, efter den guddommelige Lov, 
er uopløseligt, men dog, naar der indhentes speciel Be- 
villing, være sig fra Paven eller Cancelliet, alligevel op- 
løseligt af Hensyn til det Humane. Imod en saadan halv- 
religiøs, forhutlet Humanitet have alvorlige Bodsprædikanter 
til forskjellige Tider hævet deres myndige Røst: »det 
guddommelige Bud maa høres, erkjendes og lydes, om saa 
Alverdens Humanitet skal gaae til Grunde derved!« Saa 
seer det ud, som om Religionen var grusom og foragtede 
det Humane. Og dog er det en uhyre Misforstaaelse. 

Det Religiøse vil herske absolut, ubetinget; men ikke 
Ted udvortes Lovbud. Det udvortes Lovbud, hvad enten 
det bygges paa Skriftsteder eller paa Cancellirescripter eller 

paa begge Dele, maa ifølge sin Natur altid holde sig 
indenfor endelige Betingelser, og kan i sin Udvorteshed 
aldrig gjere Fordring paa at. gjælde for absolut. Det 
Absolute ligger i, at det guddommelige Bud i Aandens 
Navn er et Kjærlighedsbud, et Personlighedens, Selvstæn- 
dighedens og Frihedens Bud. Den religiøse Forstaaelse 
er, at Budet i al sin Strenghed ikke vil paalægge Indivi- 
derne udvortes Tvang, men overbevise dem om Aandsvilliens 
Krav og fange dem i deres egen Samvittighed. Kommer 
en religiøs Individualitet efter alvorlig Selvprøvelse for Gud 
til den ydmygende Vished, at det indgaaede Ægteskab er, 
af hvilkesomhelst Grunde, blevet et tomt Skin, et Træl- 
domsaag, en Snare, da tør en saadan Personlighed, være 
sig Kvinde eller Mand, træde selvstændig op, bryde sit 
Aag og gaae sin egen Vei trods Tungernes Travlhed og 
et retfærdigt Nabolavs velbekjendte Pharisæisme: det Mod 
skal Troen give. Det er Religionens Humanitet, og 
sandere Humanitet kan ikke gives. 

Det borgerlige Samfunds sædelige Grundlag er Eet 
til Eiendom; hvor Eiendomsretten ikke agtes, kan ingen 
Samfundsorden bestaae. .Den driftige Borger vinder Ind- 
flydelse i Forhold til som han udvider sine Besiddelser. 
Den borgerlig juridiske Personlighed fremtræder i Form 
af Eiendom: jo større Eiendom, desto mere Personlighed. 
Det er naturlig Humanitet. Driftvillien har sit vigtigste 
Mellemværende i Maalforhold af Mit og Dit. Saa danner 
der sig et humant Samfund med humane Formaal. Kaldes 
nu det Eeligiøse til Hjælp for at indvie og velsigne al 
denne Humanitet, faaer den personlige Eiendom naturlig- 
viis høie Tanker om sig selv. Eiendommen bliver Capital, 
og Capitalens Magt er uimodstaaelig. Capitalen bugner 
under Velsignelsen; den voxer og formerer sig, gjør sig 
Jorden underdanig og regjerer over Fisken i Havet og 
Majestæten paa Thronen, over Arbeideren i Gruben 
og over hvert ubemidlet Dyr, som kryber paa Jorden. 
For at sikkre sig alle Velsignelsens Frugter, bliver Drift- 
humaniteten gudelig: den rige Mand gaaer i Kirke om 

Søndagen, ^ giver Summer til det Offenlige osv.; paa 
Drift villiens Standpunkt altsammen' hæderligt, smukt og 
humant. Men hvad siger Religionen? Bort med det alt- 
sammen! »Sælg alt dit Gods og giv det iil de Fattige;« 
»det er lettere, at en Eameel gaaer igjennem et Naaleaie 
end at en Rig kommer ind i Guds Rige!« — Hvor for- 
argeligt. Herer I, sige de Fornuftige, hvor fanatisk 
eensidig Religionen erj hvor lidt den forstaaer sig paa det 
i Virkeligheden Humane! . 

For at tage det Forargelige bort og berolige Sindene 
kommer en bladsaden Sjæletrøster med den ligesaa viden- 
skabelige som humane Fortolkning, at det ingenlunde er 
Religionens Mening, at vi bogstavelig skulle bortgive alt 
vort Gods: den vil kun vække vor Samvittighed og 
sætte de Gjerrige Skræk i Blodet. Den rette Mening er, 
at vi skulle betænke de Fattige, give Noget bort af Godset, 
en god Deel, især til gudeligt Brug, men ikke Alt; det 
Meste skulle \i selv beholde, at vi ret maae lære at be- 
styre det til Gavn og Glæde for os selv og vore Arvinger. 
Men hvad siger Religionen? Bort med det Hele! »Sælg, 
hvad Du haver, og giv de Fattige ået.v Det er Veien 
til Fuldkommenhed, Forsagelsens Vei til »Himmeriges 
Rige«. Saaledes blev Budet forstaaet i hine Dage, da 
ørkenens Eremiter og Middelalderens strenge Munke endnu 
ikke havde lært at fuske i det religiøst Humane. 

Dog, indvender man, »det store Fremskridt, Nutiden 
har gjort, bestaaer jo netop i, at den vil forlige Religion 
med Humanitet.« Tilvisse! Men Forliget skal dog vel 
ikke grunde sig paa en underfundig Svig. Misforstaaelsen 
hos hine Gamle var ingenlunde den, at de toge den reli- 
giøse Fordring for ubetinget. Paa den bogstavelige For- 
staaelse staaer en hellig. Antonius, en Benedict fra Nursia, 
en Francesco af Assisi uendelig høiere end alle den 
moderniserede Christendoms Mæglingsethikere tilhobe. 

Asketernes Misforstaaelse var ingenlunde den, at 

de toge Forsagelsens Bud for strengt, men tvertimod den, 

de ikke toge det strengt nok. De opfattede Verdens- 

forsagelsens Bud som et udvortes Bud, et til Fuldkom- 
menheds Opnaaelse vilfcaarlig foreskrevet Tvangsbud. Vel 
var dette Bud dem ogsaa et Hjertets Bud, et Kjærlig- 
hedsbud til Befrielse og Salighed; men Ejærlighedens 
Bud blev ikke opfattet i Kjærlighedens Aand, thi det 
blev ikke opfattet i den personlige Friheds Aand. Saa 
seirede Ufriheden og der fremkom indenfor Eeligionen to 
Slags Moral, en heiere for de Fuldkomne og en lavere 
for de Ufuldkomne. Det var dette Misgreb, der gjorde 
den middelalderlige Beligiøsitet inhuman. 

Først naar Forsagelsens Bud bliver tilegnet i Tro 
som et indvortes Bud, et Frihedens, Kjærlighedens og 
Personlighedens Bud i al sin Strenghed, bliver Strengheden 
igjen Mildhed, og det Humane gjenfodes i det Beligiøse. 
Det seer saa strengt ud, at Mennesket skal i udvortes 
Forstand skille sig ved alt sit Gods ; Driftvillien seer ingen 
Bagdør, hvorigjennem den kan slippe bort fra en saa nær- 
gaaende Fordring. Naar det Udvortes derimod omsættes 
i det Indvortes; naar Budet vender sig og siger: behold, 
hvad du har, i det Udvortes; men slip det i det Indvortes, 
vær med al din Eiendom som den, der ikke eier en Hvid, 
saa, mener man, er Religionen saare mild: Driftvillien øiner 
Bagdøren, smiler i Skæget, og har sine egne Tanker. Og dog 
er det saa, at det hellige Kjærlighedsbud, forstaaet i Åand 
og Sandhed som et Frihedens Bud til personlig Selv- 
udvikling, er i al sin Mildhed langt strengere end et hvilket- 
somhelst asketisk Tvangsbud. Det er Aands villiens Kraft, 
der skal prøves i Humaniteten. 

Dersom' det religiøse Princip for sand Humanitet 
ikke bliver anerkjendt, vil Striden om Mit og Dit udvikle 
sig til en barbarisk Strid, og i en barbarisk Strid vil Seiren 
tilsidst være paa de elementære Kræfters Side* Bliver 
Humanitetsprincipet derimod tilfulde anerkjendt, ikke mindre 
paa de Besiddendes end paa de Ikke-Besiddendes Side, 
vil Verdenskampen gaae sin Gang, men Humaniteten, 
støttet paa Aandsvilliens Kraft, vil seire. 

Kaste vi et Blik paa de forskjellige Arbeider, som 
udføres i Ideernes Tjeneste og ere betingede af særlig 
Begavelse, saa viser sig Modsætning mellem Idee og 
Aand. Hvor stor denne Modsætning er, kan sees paa 
Orækere og Jøder. Grækerne have en overstrømmende 
Kigdom af frugtbare Ideer, men, hvad vi i egenlig For- 
stand maae kalde Aand, have de ikke. Jøderne staae 
paa Aandens Trin under den lovgivende Jehovas Villie, 
men have en paafaldende Mangel paa produotive Ideer. 
Jøderne repræsentere det Religiøse, Grækerne det Humane. 
Man vil desaarsag finde det naturligt, at Christendommen 
under sin store Indtrædelseskamp i Verden begyndte med 
at bryde Staven over alle Hedenskabets Genieværker; det 
var i de Dannedes Qine et talende Beviis paa fanatisk 
Inhumanitet. Man vil endvidere finde det naturligt, at 
den Humanitet, som en religionsfornegtende Nutid vil 
grundlægge paa det moderne Dogme om Drift- og Fornuft- 
livets, absolute Eenhed, vender sig med Bing«agt bort fra 
»den semitiske Races« stivsindede Borneerthed og søger 
sine Forbilleder under den græske Himmel Man vil 
endelig finde det i sin Orden, at de, som ikke her ter 
see det Fjendtlige i Forholdet mellem en aabenbaret Reli- 
gion og en hedensk Humanitet, fordi de ikke tør vedgaae 
for sig selv, at to absolut ueensartede Principer maae kæmpe 
paa Liv og Død, indtil enten det ene eller det andet foaer 
Magten, > hutle sig igjennem ved en Mægling efter deres 
eget Hoved. 

Paa Halvreligiøsitetens lige saa halvhumane som prin- 
cipløse Mæghngstrin møde vi da igjen den middelalderlige 
Adskillelse mellem Gudeligt og Verdsligt, men med et 
moderniseret Tilsnit. * »Alle Humanitetens Ideer ere be- 
rettigede, forsfaaer sig; Talent og. Genie ere gode Gaver, 
og alle gode Gaver skulle bruges.« Men nu indtræder den 
Vanskelighed, at de allerfleste humane Ideer ere af Naturen 
rene Hedninger, og det gaaer dog ikke vel an i vor Tid 
at døbe Ideerne, som mkn i Middelalderen døbte Klokkerne. 
Man maa da gjøre behørig Forskjel mellem dem paa den 

ene Side, der ikke lade sig henføre under det Religiøse — 
Physikens f. Ex. og Komikens — og dem paaden anden 
Side, som deels umiddelbart deels' middelbart kunne bruges 
i Religionens Tjeneste. Det første Slags maa man lade 
gaae paa deres egen Haand i al Verdslighed og kun sørge 
for, at de holde sig inden visse Grændser. Det sidste 
Slags maa man sætte Priis paa, thi de ere Mæglere mel- 
lem det Religiøse og^det Humane, efter som de bruges 
mere eller mindre gudeligt. Det skulde . da, hvad Anven- 
delse af Talent og Genie angaaer, ifølge denne Synsmaade, 
være mere gudeligt at bygge Kirker end at bygge Raad- 
stuer, mere gudeligt at spille Orgel end at spille Violin, 
mere gudeligt at male Helgene end at male Køer. Naar 
man nu desuagtet ikke aabenlyst vil vedkjende sig en 
saadan Synsmaade, da er det nok fordi man nødig vil ved- 
kjende sig den Forblanding, som ligger til Grund for 
Synsmaaden; thi det er netop Forblandingen af, hvad 
der vedkommer Ideen, og hvad der beroer paa Villien, 
som forvirrer Opfattelsen saavel af det Religiøse som af 
det Humane. 

Ideeformens Indhold er altid fra en eller anden Side 
et Verdensindhold; Gudsideen selv gjør herfra ingen 
Undtagelse. — Ingen Idee er i og for sig enten gudelig 
eller ugudelig; heri ligger, at alle Ideer uden Undtagelse 
kunne henføres under Aandsvillien, forsaavidt Aandsvillien 
ingenlunde* vil kue, men tvertimod nære, rense og beaande 
den Driftvillie, der føder dem til Verden. Enhver Idee 
har et Maal i sig selv, og enhver Idee er et Middel for 
Aanden. At negte Idee-Udviklingen sin naturlige Ret, 
er inhumant; men at sætte det absolute Maal i nogen- 
somhelst Idee og forgude Ideen, hvad enten det nu er en 
Videnskabens eller en Konstens Idee, Ideen af et Stats- 
system eller ideen af et Kirkesystem, er irreligiøst. 

Hvor Aandsvillien mangler, blive Ideerne selviske; 

deti Spænding og Splid, som opstaaer imellem dem, sætter 

Lidenskaberne i Bevægelse og giver dem Tøilen. Et bøl- 

I gende Hav af selvisk-ideelle Bestræbelser kan sættes i Oprør; 

Stormen kan stige til en saadan Grad, at et rigt begavet 
Folk gaaer under i Striden. Vi have i Grækerne et 
tragisk Exempel. 

Den naturlige Humanitet kan ikke bære sig selv, 
den maa bæres af Åanden. De mange Ideeconflicter ere 
Opgaver for Villien; de danne sig for Villiens Skyld, de 
opfordre den til Anstrengelse, de kræve dens Afgjorelse. 
I en stadig Kamp mod selviske Hindringer have vi 
Betingelserne for. den personlige Udvikling af Aands- 
villiens Kraft. 

Paa disse Tilværelsens Grundlove vil det i Troen 
kunne sees, at der maa være en inderlig Forbindelse 
mellem det Nærværende og det Tilkommende, mellem 
Her ^ og Hisset. Denne Forbindelse kan ikke begrundes 
ved udvortes Betragtning af »de Dades Opstandelse«. 
Den store Umage, som christelige Dogmatikere, især de 
ældre, have gjort sig med en — naturligviis »videnskabelig« 
Udmaling af den tilkommende Herlighed, hvorledes de 
Døde nu egenlig skulle opstaae, i hvilken Alder, i hvilken 
Tilstand, eenbenede eller tobenede, med Paryk eller uden 
Paryk, er spildt Uleilighed Det hele Spergsmaal viser 
tilbage til Inderligheden, Personligheden, Aandsvillien, 
Friheden. 

Det Mangfoldige er til for det En'es Skyld, det 
Timelige er til for det Eviges Skyld: det evige Liv er et 
indre Liv, der nærer sig af Erindring. Alt, hvad der 
opleves i det Udvortes, efterlader et Spor i det Indvortes, 
det vil sige: det inderliggjøres, det erindres. Jo 
kraftigere Villien er under Oplevelsen, desto dybere graves 
Erindringens Spor. . At disse Spor nogensinde kunne ud- 
slettes, er en Indbildning, et sandseligt Selvbedrag, der 
hidrører fra, at Organerne sløves. I Sjælens Liv, i Per- 
sonlighedens Grund udslettes de aldrig: Livets Love vise 
alle hen til een og samme Grundlov, Erindringens Lov. 
Meget siges og Meget høres. Meget huskes og Meget 
glemmes i dette Timelige, men Aanden lytter og gjemmer; 
den glemmer Intet: i Evigheden glemmes Intet Hu- 

kommeisen kan svækkes, Forstanden omtaages, og Be- 
vidsthedens Lys udslukkes; men dybere end alt dette og 
til Grund for alt dette ligger Selvets Natur forvaret og 
skjult 1 Aandens Erindring. Af Erindringens Nat gaaer 
Alt frem igjen, og det . dages paany : Selvbevidsthed, 
Forstand og Hukommelse vaagner op med alt det Oplevede 
og først og sidst med alt det, som i Alvor er villet. 
Hvad der i dette Timelige er levet og nydt, hvorfor her 
er arbeidet, lidt og stridt, hvad Villien har naaet, og 
hvad den ind.erlig har tilstræbt, men ikke opnaaet, af alt 
dette gaaer Intet tabt; trods sandselig Glemsomhed bliver 
Intet glemt, det bliver altsammen gjemt, begravet og gjemt 
i Erindringens S^ad til fornyet Gjennemsyn. 

Vort Æmne er ikke udtømt; det er i sig selv 
uudtømmeligt. Langt fra den Indbildning at kunne ud- 
tømme det TJudtømmelige, har jeg i disse Foredrag ind- 
skrænket mig til at belyse nogle Træk af Villielivets store 
Billede for derved at yde et, om end ufuldkomment, Bidrag, 
med det ønske, at Enhver, som vil tage sine Livserfaringer 
til Hjælp, maa i Alvor selv blive opmærksom paa, hvad 
Aandsvillie er, og klare sig Betingelserne for en kraftig 
Villie. 

